**УТВЪРДИЛ:……………………..**

**Възложител: Милена Георгиева Рангелова**

**Кмет на Община Симеоновград**

**ДОКУМЕНТАЦИЯ**

**ЗА ВЪЗЛАГАНЕ НА ОБЩЕСТВЕНА ПОРЪЧКА ПО РЕДА НА ЧЛ. 20, АЛ. 2, Т.1 ОТ ЗОП – ПУБЛИЧНО СЪСТЕЗАНИЕ С ПРЕДМЕТ:**

**„РЕКОНСТРУКЦИЯ И РЕХАБИЛИТАЦИЯ НА УЛ. “ САН СТЕФАНО” ГР. СИМЕОНОВГРАД“**

**Симеоновград, 2018 г.**

**СЪДЪРЖАНИЕ НА ДОКУМЕНТАЦИЯТА ЗА ОБЩЕСТВЕНА ПОРЪЧКА**

**ПО ЧЛ. 20, АЛ. 2, Т. 1 ОТ ЗОП –ПУБЛИЧНО СЪСТЕЗАНИЕ С ПРЕДМЕТ:**

**„Реконструкция и рехабилитация на ул. “ Сан Стефано” гр. Симеоновград“**

|  |
| --- |
| **Раздел I. - Документи за откриване на процедурата**  *А) Решение за откриване на процедурата*  *Б) Обявление за обществената поръчка* |
| **Раздел II. - Общи условия** |
| **Раздел III. – Техническа спецификация** |
| **Раздел ІV. – Инвестиционни проекти** |
| **Раздел V. - Изисквания към участниците в процедурата изисквания към офертите и необходимите документи**  *А) Изисквания към участниците*  *1. Общи изисквания.*  *2. Условия за допустимост на участниците. Основания за отстраняване*  *3. Критерии за подбор, отнасящи се до икономическо и финансово състояние на участниците*  *4. Критерии за подбор, отнасящи се до техническите и професионални способности на участниците*  *5. Критерии за подбор, отнасящи се до годност (правоспособност) за упражняване на професионална дейност*  *Б) Критерии за възлагане на поръчката*  *В) Изисквания към съдържанието и обхвата на офертата*  *1. Условия за валидност*  *2. Съдържание*  *Г)Условия и ред за провеждане на процедурата. Сключване на договор. Достъп до документация за участие в процедурата. Разяснения по документацията за участие.*  *1. Предаване и получаване на офертата*  *2. Провеждане на процедурата. Разглеждане на офертите. Оценяване и класиране на офертите.*  *3. Сключване на договор за обществена поръчка*  *4. Гаранция за изпълнение*  *5. Изчисляване на срокове*  *6. Етични клаузи*  *7. Комуникация между Възложителя и участниците*  *8. Други указания*  *9. Предоставяне на достъп по документацията за участие*  *10. Условия и ред за получаване разяснения по документацията за участие*  *11. Конфликт на интереси. Корупционни практики*  *12. Поверителност* |
| **Раздел VI. - Образци на документи** |
| **Раздел VII. – Методика за определяне на комплексна оценка на офертата** |
| **Раздел VІIII. - Проект на договор** |

**РАЗДЕЛ I.**

**ДОКУМЕНТИ ЗА ОТКРИВАНЕ НА ПРОЦЕДУРАТА**

**А) *Решение за откриване на процедурата***

***Б) Обявление за обществената поръчка***

**РАЗДЕЛ II.ОБЩИ УСЛОВИЯ**

**Настоящите указания за участие в обществената поръчка са разработени и са част от Документацията за обществена поръчка съгласно чл. 31, ал. 1 от Закона за обществените поръчки (ЗОП).**

1. **ОБЩИ УСЛОВИЯ**

**1.1. Предмет на поръчката**

Кметът на Община Симеоновград, с адрес: гр. Симеоновград, п.к. 6490, пл. „Шейновски“ № 3, тел.: 03781 2341, факс: 03781 2006, Интернет адрес: <http://www.simeonovgrad.bg>, Е-mail: [obshina\_simgrad@abv.bg](mailto:obshina_simgrad@abv.bg), Профил на купувача: http://www.simeonovgrad.bg/profilebuyer, в качеството на Възложител по чл.5, ал.2, т.9 от ЗОП ще проведе процедура - публично състезание за възлагане на обществена поръчка по чл.20, ал.2, т.1 от ЗОП с предмет: **„Реконструкция и рехабилитация на ул. “ Сан Стефано” гр. Симеоновград“**

**1.2. Обхват на строителството**

***Обект*** на настоящата обществена поръчка е „строителство” по смисъла на чл.3, ал.1, т.1 от Закона за обществените поръчки (ЗОП).

Настоящата обществена поръчка има за цел да се избере изпълнител, който да изпълни предвидените в инвестиционните проекти, част от настоящата документация, строително-монтажни работи (СМР).

Изпълнението на проекта цели да се извърши реконструкция и рехабилитация на участък от ул. “ Сан Стефано” в гр. Симеоновград, с дължина 979 м.

Строително-монтажните работи са подробно описани в Раздел III - Техническа спецификация на настоящата документация.

**CPV код:** 45233252

**Обхватът, обемът и изискванията към изпълнението на обществената поръчка е подробно описан и регламентиран в технически спецификации, неразделна част към настоящата документация.**

**1.3. Прогнозната стойност на поръчката.**

Стойността на поръчката се изчислява в лева без ДДС и с ДДС (данък върху добавената стойност) и се предлага от участника в Ценовото му предложение **Образец № 4**.

В стойността на договора за строителство се включват всички разходи, свързани с качественото и срочно изпълнение на поръчката в описания вид и обхват.

**Прогнозната стойност за изпълнение на предмета на поръчката е: 802512,00лв. (осемстотин и две хиляди петстотин и дванадесет) без ДДС.**

*Ценовото предложение на участниците не може да надхвърля горепосочената максимална обща стойност на обществената поръчка.*

*Оферти, надхвърлящи максималната стойност на поръчката, ще бъдат предложени за отстраняване, поради несъответствие с това предварително обявено условие.*

Данните в Ценовото предложение се отпечатват или попълват с неизтриваемо мастило и се подписват от лице или лица, надлежно упълномощени за това от името на участника.

**1.4. Финансиране и схема на плащане:**

**1.4.1. Финансиране**

Настоящата процедура за обществена поръчка се финансира със заемни средства отпуснати на община Симеоновград чрез поемане на общински дълг съгласно решение № 194/23.10.2017г. на Общински съвет-Симеоновград и съгласно сключен договор с кредитна институция за финансиране на проекта.

**1.4.2. Схемата на плащане е подробно разписана в проекта на договора за изпълнение на обществената поръчка.**

За извършените СМР по договора, **Възложителят** извършва плащания към **Изпълнителя** както следва:

**1.4.2.1.** Авансово плащане в размер на **30 % (тридесет процента)** от уговорено в договора възнаграждение, платимо в срок до 10 (десет) календарни дни след подписване на Протокол обр. 2а за откриване на строителната площадка и определяне на строителна линия и ниво от Наредба № 3 от 2003 г. за съставяне на актове и протоколи по време на строителството и след представяне от Изпълнителя на следните документи: Оригинал на разходооправдателен документ за дължимата сума, съдържащ всички реквизити, съгласно българското законодателство и съгласно изискванията на Закона за счетоводството.

Авансът се приспада от окончателното плащане дължимо от Възложителя на Изпълнителя.

**1.4.2.2. Окончателно плащане** до размера на уговореното в договора възнаграждение, се извършва въз основа на следните документи:

* Констативен акт за установяване годността за приемане на строежа (*Приложение № 15 към чл.7, ал.3, т.15 от Наредба № 3/31.07.2003 г.*);
* Оригинал на разходооправдателен документ за дължимата сума, съдържащ всички реквизити, съгласно българското законодателство, и текста *„Разходът е по ……………….“*, оформен съгласно изискванията на Закона за счетоводството, която се издава от **ИЗПЪЛНИТЕЛЯ** след одобрение на всички горепосочени документи от страна на **ВЪЗОЖИТЕЛЯ.**

Окончателното плащане се извършва в срок от 14 (четиринадесет) календарни дни от одобрението от страна на Възложителя на фактура за окончателното плащане и гореизброените в т. 1.4.2.3. документи.

**1.5. Мотиви за избор на процедурата**:

Съгласно разпоредбата на чл.20, ал.2, т.1 от ЗОП, когато планираната за провеждане поръчка за строителство е с прогнозна стойност в диапазона от 270 000 лева без ДДС до 5 000 000 лева без ДДС, Възложителят прилага процедурите по чл. 18, ал.1, т. 12 или т. 13 на ЗОП.

В случая, прогнозната стойност на настоящата обществена поръчка е 802512,00лв. (осемстотин и две хиляди петстотин и дванадесет) без ДДС и предвид обстоятелството, че не са налице основания за провеждане на „пряко договаряне“, безспорно е налице възможност и условия обществената поръчка да бъде възложена по предвидения в ЗОП ред за провеждане на публично състезание. По този начин се гарантира публичността при възлагане на настоящата обществена поръчка, респ. прозрачността при разходването на финансовите средства по проекта. С цел осигуряване на максимална публичност и постигане на най-добрите за Възложителя условия, настоящата обществена поръчка се възлага именно по посочения вид процедура.

**1.6. Възможност за представяне на варианти в офертите**

**Не се допускат варианти в офертите.**

**1.7. Място и срок за изпълнение на поръчката**

Място за изпълнение на поръчката е територията на град Симеоновград - ул. “ Сан Стефано”.

**1.8. Срок за изпълнение на поръчката:**до 70 календарни дни от подписване на Протокол обр. 2а за откриване на строителната площадка и определяне на строителна линия и ниво от Наредба № 3 от 2003 г. за съставяне на актове и протоколи по време на строителството

**Срокът за изпълнение на всички видове СМР по предмета на поръчката** е по предложение на участника. Участникът в своето **„Техническо предложение”**- **Образец № 3**,следва да предложи срок за изпълнение на поръчката в календарни дни**,** който **ПОДЛЕЖИ на оценка съгласно методиката за оценка на офертите.**

Срокът за изпълнение на СМР започва да тече от датата на подписване на Протокол за откриване на строителна площадка и определяне на строителна линия и ниво за строежа (Приложение № 2а към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа(Приложение №15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството).

Възложителят е определил максимален срок за изпълнение на предвидените СМР до **70 календарни дни** , като този срок се явява максимален срок за офериране от участниците при подаване на оферта за участие и минимален срок за изпълнение на СМР от **30 календарни дни**, като този срок се явява минимален срок за офериране от участниците при подаване на оферта за участие.

***Забележка: Участниците, които предложат срок за изпълнение на поръчката по-дълъг от поставения максимален срок и по-кратък от поставения минимален срок, ще бъдат отстранявани от по-нататъшно участие в процедурата.***

**1.9. Изисквания**: **Материали и услуги, които се осигуряват от Изпълнителя:**

* Всякакви необходими материали и/или услуги, свързани с изпълнението на дейностите и постигането на резултатите, заложени в Техническата спецификация, следва да бъдат включени в предложената цена от участника.
* Изпълнителят трябва да разполага със специализирана техника за извършване на необходимите дейности по предмета на поръчката.
* При изпълнението на всички дейности по обществената поръчка ще се спазват изисквания за публичност и комуникация, съгласно Регламент (ЕК) 1303/2013 г., Приложение ІІ от Регламент за изпълнение (ЕС) № 821/2014 на Комисията.

**РАЗДЕЛ III. ТЕХНИЧЕСКА СПЕЦИФИКАЦИЯ**

Изпълнение на СМР на обект: **„Реконструкция и рехабилитация на ул. “ Сан Стефано” гр. Симеоновград“**

В изпълнение на разпоредбата на **чл. 48 ал. 2 от ЗОП да се счита добавено "или еквивалент"** навсякъде, където в документацията по настоящата поръчка са посочени стандарти, технически одобрения или спецификации или други технически еталони, както и когато са посочени модел, източник, процес, търговска марка, патент, тип, произход или производство.

Ако някъде има посочен: конкретен модел, търговска марка, тип, патент, произход, производство или др., възложителя на основание чл. 50 ал. 1 от ЗОП ще приеме всяка оферта, когато участникът докаже с всеки относим документ, че предложеното от него решение отговаря по еквивалентен начин на изискванията, определени в техническите спецификации.

Всички строителните материали трябва да отговарят на изискванията на действащите Български държавни стандарти, на изискванията на инвестиционните проекти, БДС, EN или, ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали.

Предмет на обществена поръчка: „Реконструкция и рехабилитация на ул. “ Сан Стефано” гр. Симеоновград“

**I. Описание и цел на обекта, включен в предмета на обществената поръчка**

Проектът „Рехабилитация и реконструкция на участък от улица „Сан Стефано” в град Симеоновград, Област Хасково”има за обща цел да се подобри модерна, здравословна и функционална техническа инфраструктура на територията на град Симеоновград. Основната необходимост от реконструкцията и рехабилитацията на улицата е незадоволителното и компрометирано състояние на пътната настилка, проблеми с отводняването и лошото състояние на прилежащата инфраструктура. Проектната разработката има за цел обезпечаване на експлоатационните показатели на пътната конструкция с оглед осигуряване условия за безопасност на движението и добро отводняване на пътя и не на последно място възможността да бъде естетично и архитектурно оформено уличното пространство като част от постигането на синергичен ефект в облика на зоната.

**II. Съществуващо положение:** Участъкът от ул. „Сан Стефано“ преминава в регулацията на гр. Симеоновград, в пределите на кв. Злати дол. Улицата е с асфалтова настилка, пътната конструкция е изградена преди повече от 30 години, като в по-голямата си част износващият пласт е напукан, с множество недопустими деформации и разрушения. Наблюдава се разрушения в асфалтовото покритие, като на места се открива трошено-каменната пътна основа, върху която са положени асфалтовите пластове. Съществуващата настилка не осигурява добро отводняване и отвеждане на водите до съществуващите отводнителни съоръжения, което от своя страна съчетано с натоварването от превозни средства е предпоставка за задържането на вода върху платното за движение, компрометиране в основните пластове на пътната конструкция и създаване на предпоставки за пътно-транспортни произшествия. Тротоарната настилка е от бетонови плочи и е в много лошо експлоатационно състояние. Организацията на движението е с влошена безопасност, поради лошото състояние на уличната настилка и тротоарите, липсва хоризонтална маркировка, а вертикалната сигнализация е недостатъчна и се нуждае от обновяване. Според функционалното си предназначение разглежданата улица се класифицира като събирателна улица, което е определящо за нейните технически характеристики.

**III: Специфични цели, обем и съдържание на проекта:**

Дължината на участъка от улица „Сан Стефано“ предмет на настоящата обществена поръчка е 979м. С оглед на това, че пътното платно е силно амортизирано се налага в по-голямата си част пътната настилка да бъде цялосто подменена, като нивелетното решение е съобразено със съществуващата регулация, прилежащите имоти и пресечните й улици. Запазва се двустранния напречен наклон, като надлъжните наклони варират с възможно най-малки нивелетни разлики. Предвиден е цялостен ремонт на тротоарното пространство и подмяна на бордюрите. В участъка ще бъде положена нова хоризонтална маркировка и пътни знаци. Предвижда се направа на нови дъждоприемни оттоци.

**ОПИСАНИЕ НА ВИДОВЕТЕ РАБОТИ, ПРЕДМЕТ НА ПОРЪЧКАТА:**

|  |  |  |  |
| --- | --- | --- | --- |
| **Име на възложител: Община Симеоновград** | | | |
| **Име на проекта: „Реконструкция и рехабилитация на ул. "Сан Стефано", гр. Симеоновград "** | | | |
| **№ по ред** | **Описание на строително-монтажни работи** | **Ед.мярка** | **Количество** |
|
| ***1*** | ***2*** | ***3*** | ***4*** |
|  | **Улична настилка** |  |  |
|  | **Земни работи** |  |  |
| 1 | Разваляне на съществуваща асфалтобетонова настилка, включително изкопаване, натоварване, транспортиране на 5км. Разстояние, разтоварване на депо и оформянето му | м3 | 276.00 |
| 2 | Разваляне на съществуваща трошенокаменна настилка, включително изкопаване, натоварване, транспортиране на 5км. Разстояние, разтоварване на депо и оформянето му | м3 | 3517.00 |
|  | **Пътни работи** |  |  |
| 3 | Направа основа от пътна настилка от нефракционен скален материал 0-63мм | м3 | 3100.00 |
|  | **Асфалтови работи** |  |  |
| 4 | Направа на подосновен пласт от битумизиран трошен камък | м3 | 551.00 |
| 5 | Доставка, полагане и уплътняване на неплътен асфалтобетон - 4 см. | тона | 669.00 |
| 6 | Доставка, полагане и уплътняване на плътен асфалтобетон тип "А" - 4 см. | тона | 669.00 |
| 7 | Първи битумен разлив | м² | 6967.00 |
| 8 | Втори битумен разлив | м² | 13934.00 |
|  | **Отводняване на трасето** |  |  |
| 9 | Направа на дъждоприемни решетки | бр | 4.00 |
|  | **Пътна маркировка и сигнализация** |  |  |
| 10 | Доставка и монтаж на стандартни, рефлектиращи пътни знаци, съгласно БДС 1517-2006 г., включително всички свързани с това разходи | бр | 2.00 |
| 11 | Доставка и монтаж на стойки за пътни знаци | бр | 1.00 |
| 12 | Доставка и полагане на хоризонтална маркировка | м² | 91.00 |
|  | | | |
|  | **Тротоарна настилка** |  |  |
|  | **Подготвителни работи** |  |  |
| 13 | Разчистване на храсти и ниска растителност | м² | 950.00 |
| 14 | Демонтаж на съществуващи бетонови бордюри към тротоар и всички свързани с това разходи | м | 967.00 |
| 15 | Разваляне на съществуваща тротоарна настилка | м² | 2747.00 |
| 16 | Разбиване на бетон | м3 | 54.00 |
| 17 | Натоварване на строителни отпадъци | м3 | 227.00 |
| 18 | Превоз на строителни отпадъци до депо на 5км | м3 | 227.00 |
|  | **Земни работи** |  |  |
| 19 | Изкоп с ограничена ширина в земни почви ръчно за тротоари и бетонови бордюри включително натоварване, транспортиране на 5км. Разстояние, разтоварване на депо и оформянето му | м3 | 155.00 |
| 20 | Изкоп с ограничена ширина в земни почви механизирано за тротоари и бетонови бордюри включително натоварване, транспортиране на 5км. Разстояние, разтоварване на депо и оформянето му | м3 | 948.00 |
| 21 | Направа на насип от земни почви (обкантване на дървета) | м3 | 14.00 |
|  | **Пътни работи** |  |  |
| 22 | Доставка и полагане на бетонови бордюри 15/25/50см | м | 1953.00 |
| 23 | Доставка и полагане на градински бордюри 8/16/50см | м | 188.00 |
| 24 | Направа основа от пътна настилка от нефракционен скален материал 0-40мм за основа за тротоари | м3 | 550.00 |
| 25 | Настилка от бетонови плочи 30/30см | м² | 2600.00 |
| 26 | Доставка и полагане на бетон клас В15 (подложен) за видими бетонови бордюри и градински бордюри | м3 | 101.41 |

**ИЗИСКВАНИЯ КЪМ ИЗПЪЛНЕНИЕТО НА СТРОИТЕЛНО-МОНТАЖНИТЕ РАБОТИ (СМР)**

**Битумен разлив**

Преди полагане на асфалтовата смес, върху добре почистена и обезпрашена основа и запълнени пукнатини до 3мм се нанася бавно разпадаща се битумна емулсия за разлив при разход от 0.25 кг/м2 до 0.7 кг/м2. Битумната емулсия, която се използва в асфалтовите работи трябва да бъде катионна или анионна, бавноразпадаща се битумна емулсия. Катионната битумна емулсия трябва да бъде клас С60В1, С40BF1или С60ВР1, в съответствие с БДС EN 13808 и „Техническа спецификация 2014г.” на НАПИ, а анионната емулсия - в съответствие с „Техническа спецификация 2014г.” на НАПИ.

**Асфалтобетонова настилка**

Асфалтобетоновата смес трябва да отговаря на БДС ЕN 13108 и на „Техническа спецификация 2014г.” на НАПИ за изпитване на горещи асфалтобетонови смеси.

Производството и полагането на асфалтова смес не се допуска при температура на околната среда по-ниска от 5°С, нито при валежи от дъжд или върху мокра основа.

Вложените асфалтобетонови смеси се придружават с декларация за съответствие.

Трябва да се вземат всички необходими предварителни мерки за предпазване на сместа от атмосферни влияния и по време на транспортиране и престоя преди разтоварване (покриване). Каросерията на превозните средства трябва да бъде напълно почистена преди натоварване с асфалтова смес. Сместа се превозва така, че да бъде предпазена от замърсяване и десортиране.

При доставянето на сместа в асфалтополагащата машина, тя трябва да бъде в температурните граници 14°С от температурата на работната рецепта. Ако значителна част от доставената смес в машината не отговаря на изискванията, или в сместа има буци, трябва да се прекъсне асфалтополагането до вземането на необходимите мерки за спазване на изискванията в „Техническа спецификация 2014г.” на НАПИ.

Транспортирането на сместа до обекта се извършва с покрити с брезент транспортни средства, като времето за транспортиране на сместа не трябва да бъде повече от 45 минути. Общото време за транспорт и полагане на асфалтовата смес не трябва да превишава 60 минути.

Уплътняването на положената асфалтова смес се извършва с валяци /бандажни и пневматичен/, които трябва да се движат бавно и с равномерна скорост, при спазване изискванията за уплътняване на асфалтовите настилки.

При машинно цялостно преасфалтиране на големи участъци (по-големи от 500 м2 за един участък), по преценка на Възложителя, на посочени от него места и в негово присъствие, Изпълнителят взема сондажни ядки за лабораторно изпитване.

Недостъпните места за уплътняване с валяк се уплътняват ръчно.

При изпълнение на ремонтни работи на настилката не са допустими неравности по фугата между съществуваща и новоположена асфалтова настилка, които влошават транспортно-експлоатационните качества на улиците и пътищата.

**Технологията за изкърпване със засичане на настилката:**

1. Очертава се правилна правоъгълна фигура с две от страните, успоредни на оста на пътя, включваща повредената зона и поне по 10 cm от здравото покритие в страни от напуканата повърхност;

2. Изрязва се очертаната фигура с щил и с пневматичен къртач се отстранява материала, докато се стигне до здрав пласт. Отстраняването на материала, в зависимост от големината на повредената повърхност става с лопата или механизирано с товарачна машина;

3. Добре оформената дупка се почиства грижливо от несвързан материал с помощта на метли, телени четки и сгъстен въздух;

4. Напръсква се основата и вертикалните стени на кръпката с разредена бавноразпадаща се катионна или анионна битумна емулсия в количество 0,25 ÷ 0,75 kg / m2;

5. Така подготвената кръпка се запълва по цялата дълбочина с гореща асфалтова смес при завършен разпад на битумната емулсия. Разпределянето на сместа се извършва от краищата към средата, за да се гарантира добра връзка между старата и новата настилка. При запълването на кръпката трябва да се държи сметка и за намаляване дебелината на асфалтовия пласт след уплътняване. Сместа се подравнява с помощта на дървено гребло.

6. Уплътняването се извършва с валяк със стоманени бандажи и пневматичен валяк. При уплътняване на покритието, при първото преминаване на валяка напред и назад, бандажа му трябва да застъпва не повече от 15-20 cm от кръпката при ръба. Същото се повтаря и в другата посока, за да се осигури добра връзка в ръбовете.

7. Заливане фугите с битум.

Подготовката на кръпките на по-големите участъци може да се изпълни и чрез фрезоване, като задължително началото и края на фрезованите участъци се изрязват с фугорез за получаване на вертикални стени на кръпката.

**Транспортиране на асфалтовите смеси**

Необходимо е да се осигури достатъчна производителност на асфалтосмесителя, достатъчен брой транспортни средства и подходящи условия на складиране така, че необходимите количества смес да бъдат доставяни за осъществяване на непрекъснато полагане на асфалтовите смеси. Каросерията на превозните средства трябва да бъде напълно почистена преди натоварване със смес. Сместа се превозва така, че да бъде предпазена от замърсяване и десортиране.

Транспортните средства трябва да бъдат експедирани за строителната площадка по такъв график и разпределение, че всички доставени смеси да бъдат положени на дневна светлина.

Доставянето на сместа трябва да се извършва с еднаква скорост и в количества, съобразени с капацитета на оборудването за асфалтополагане и уплътняване.

Трябва да се вземат всички необходими предварителни мерки за предпазване на сместа от атмосферни влияния и по време на транспортиране и престоя преди разтоварване (покриване).

При доставянето на сместа в асфалтополагащата машина, тя трябва да бъде в температурните граници 140С от температурата на работната рецепта. Ако значителна част от доставената смес в машината не отговаря на изискванията, или в сместа има буци, трябва да се прекъсне асфалтополагането до вземането на необходимите мерки за спазване на изискванията в Спесификацията.

**Полагане на асфалтови смеси**

Оборудването за полагане на асфалтовите смеси трябва да бъде в съответствие с БДС. Сместа трябва да бъде полагана върху предварително одобрена повърхност и само когато атмосферните условия са подходящи, и в съответствие със Спецификацията. Ако положената смес не отговаря на изискванията, трябва да бъде изхвърлена.

Сместа трябва да бъде положена по такъв начин, че да се намали до минимум броя на надлъжните фуги. По правило само една надлъжна фуга е разрешена, но се допуска включването и на втора асфалтополагаща машина.

Ако по време на полагането, асфалтополагащата машина неколкократно спре поради недостиг на смес или асфалтополагащата машина престои на едно място за повече от 30 min. (независимо от причината), трябва да се изпълни напречна фуга в съответствие със Спесификацията. Полагането трябва да започне отново, когато е сигурно, че полагането ще продължи без прекъсвания и когато са пристигнали поне четири пълни транспортни средства на работната площадка.

Всеки асфалтов пласт трябва да бъде еднороден, изграден по зададените нива и осигуряващ след уплътняването, гладка повърхност без неравности (вдлъбнатини и изпъкналости) и в уточнените толеранси. За започване изграждането на следващия асфалтов пласт е необходимо предния положен пласт да бъде изпитан и одобрен в съответствие с изискванията на спецификацията. Когато конструктивната дебелина на един асфалтов пласт налага той да бъде положен на повече от един пласт, работата по втория трябва да започне веднага след полагане, уплътняване и охлаждане на първия пласт. Понякога, може да трябва почистване на готовия пласт и нанасяне на разлив за връзка.

Напречните фуги между отделните пластове трябва да бъдат разместени поне на 2 m. Надлъжните фуги трябва да бъдат разместени поне на 200 mm.

Използването на автогрейдери и ръчно разстилане на асфалтовата смес не се позволява с изключение на местата, в които е невъзможно да се работи с асфалтополагащата машина.

Асфалтовата смес трябва да отговаря на всички условия свързани с нивото, дебелината на пласта и нейната хомогенност.

Асфалтополагащите машини трябва да могат да работят с греда с дължина 9 m или с предварително опъната и нивелирана стоманена корда.

При големи ширини полагането може да се извърши с няколко едновременно работещи асфалторазстилача (полагане горещо на горещо). Когато това не е възможно, поради наличие на движение, постигането на добра връзка между двете ленти на полагане се постига чрез нагряване на граничната зона на положената вече лента. Площите на надлъжните и напречните фуги не трябва да се мажат с битум, тъй като това би възпрепятствало отвеждането на водата, проникнала в дрениращия асфалтов пласт.

**Уплътняване на асфалтови смеси**

Оборудването използвано за уплътняване на асфалтовите смеси трябва да отговаря на изискванията на БДС. Поне три валяка ще бъдат необходими по всяко време за една асфалтополагаща машина. Допълнителни валяци могат да се използват от Изпълнителя толкова, колкото са необходими за осигуряване на определената плътност на асфалтовия пласт и нормираните характеристики на повърхността. Работата на валяците трябва да бъде непрекъсната и ефективна.

Преди започване работа на обекта, Изпълнителят трябва да изпълни пробни участъци за всеки асфалтов пласт и неговата дебелина, за получаване на оптимални резултати при уплътняване, които след това ще бъдат използвани като минимум изисквания за уплътняването. Пробните участъци трябва да включват всички необходими дейности, включително и изпитванията съгласно спецификацията за асфалтовите пластове или даден вид оборудване или вид работа, предложени от Изпълнителя, но не фигуриращи в разделите на тази Спецификация.

Веднага след полагането на асфалтовата смес, повърхността трябва да бъде проверена и ако има неизправности те трябва да бъдат отстранени изцяло.

За предпазване от полепване на асфалтовата смес по бандажите на валяците, те трябва да бъдат достатъчно овлажнявани, без да се допуска излишно количество вода. След уплътняването на надлъжните фуги и крайните ръбове, валирането трябва да започне надлъжно, от външните ръбове на настилката и постепенно да напредва към оста на пътя. При сечения с едностранен напречен наклон, валирането трябва да започне от по-ниската страна към по-високата страна, със застъпване на всяка предишна следа с поне половината от широчината на бандажа на валяка.

Валяците трябва да се движат бавно с равномерна скорост и с двигателното колело напред, в непосредствена близост до асфалтополагащата машина. Скоростта им не трябва да надвишава 5,0 km/h за бандажните валяци и 8,0 km/h за пневматичните валяци.

Линията на движение на валяците и посоката на валиране не трябва да се променя внезапно. Ако валирането причини преместване на сместа, повредените участъци трябва да бъдат незабавно разрохкани с ръчни инструменти и възстановени до проектното ниво преди материала да бъде отново уплътнен.

Не се допуска спирането на тежко оборудване и валяци върху не напълно уплътнен и изстинал асфалтов пласт.

Когато се полага в една широчина, първата положена лента ще бъде уплътнявана в следния ред:

а) Напречни фуги

б) Надлъжни фуги

в) Външни ръбове

г) Първоначално валиране, от по-ниската към по-високата страна

д) Второ основно валиране

е) Окончателно валиране

Когато се полага в ешалон, една ивица с широчина от 50 до 100 mm от ръба, до който полага втората асфалтополагаща машина, трябва да бъде оставен неуплътнен. Крайните ръбове трябва да се уплътнят най-късно 15 минути след полагането. Особено внимание трябва да се обърне при изпълнението на напречните и надлъжните фуги във всички участъци.

а) Напречни фуги

Напречните фуги трябва да бъдат внимателно изградени и напълно уплътнени, за да се осигури равна повърхност на пласта. Фугите трябва да бъдат проверявани с лата, за да се гарантира равност и точност на трасето. Фугите трябва да бъдат оформени в права линия и с вертикални чела. Ако фугата бъде разрушена от превозни или други средства, трябва да се възстанови вертикалността на челата и те да се намажат с битумна емулсия, преди полагането на нова асфалтова смес. За получаване на пълно уплътняване на тези фуги, положената асфалтова смес срещу фугата, трябва да бъде здраво притисната към вертикалния ръб с бандажния валяк. Валякът трябва да стъпи изцяло върху уплътнената вече настилка, напречно на оста, като бандажите застъпват не повече от 150 mm от новоположената смес при напречната фуга. Валякът трябва да продължи работа по тази линия, премествайки се постепенно с 150 mm до 200 mm, докато фугата се уплътни с пълната широчина на бандажа на валяка.

б) Надлъжни фуги

Надлъжните фуги трябва да бъдат уплътнени непосредствено след уплътняване на напречните фуги. Изпълняваната лента трябва да бъде по проектната линия и наклон и да има вертикален ръб. Материалът, положен на граничната линия, трябва да бъде плътно притиснат към ръба на изпълнената вече лента. Преди уплътняването едрите зърна от асфалтовата смес трябва да бъдат внимателно обработени с гребло и отстранени. Уплътняването трябва да се извършва с бандажен валяк.

Бандажът на валяка трябва да минава върху предишно изпълнената лента, като застъпва не повече от 150 mm от прясно положената смес. След това валяците трябва да работят за уплътняването на сместа успоредно на надлъжната фуга.

Уплътняването трябва да продължи до пълното уплътняване и получаването на добре оформена фуга.

Когато надлъжната фуга не се изпълнява в същия ден, или е разрушена от превозни и други средства през деня, ръба на лентата трябва да бъде изрязан вертикално, почистен и намазан с битумна емулсия преди полагането на асфалтовата смес за следващата лента.

Надлъжните фуги на горния пласт трябва да съвпадат с маркировъчните линии на настилката.

в) Външни ръбове

Ръбовете на асфалтовия пласт трябва да бъдат уплътнени едновременно или веднага след валирането на надлъжните фуги.

Особено внимание трябва да се обърне на укрепването на пласта по цялата дължина на ръбовете.

Преди уплътняването, асфалтовата смес по дължина на неподпрените ръбове, трябва да бъде леко повдигната с помощта на ръчни инструменти. Това ще позволи пълната тежина на бандажа на валяка да бъде предадена до крайните ръбове на пласта.

г) Първоначално уплътняване

Първоначалното уплътняване трябва да следва веднага след валирането на надлъжните фуги и ръбовете. Валяците трябва да работят колкото е възможно по-близо до асфалтополагащата машина за получаването на необходимата плътност и без да се допусне нежелано разместване на сместа. Не трябва да се допуска температурата на сместа да падне под 1100С преди приключването на първоначалното валиране. Ако първоначалното валиране се извършва с бандажен валяк, той трябва да работи с двигателното колело към полагащата машина. Пневматични валяци също могат да бъдат използвани.

д) Второ (основно) уплътняване

Пневматични валяци или бандажни валяци, описани в тази Спецификация, трябва да бъдат използвани за основното уплътняване. Основното уплътняване трябва да следва първоначалното, колкото е възможно по-скоро и докато положената смес е все още с температура, която ще осигури необходимата плътност. Валяците трябва да работят непрекъснато, докато цялата положена смес не бъде напълно уплътнена. Промяната посоката на движение на валяците върху още горещата смес е забранено.

е) Окончателно уплътняване

Окончателното уплътняване трябва да бъде извършено с бандажен или пневматичен валяк в зависимост от приетата схема на пробния участък.

Окончателното уплътняване трябва да бъде изпълнено докато материалът е все още достатъчно топъл за премахване на следите от валяка.

Всички операции по уплътняването трябва да се изпълняват в близка последователност.

На места, недостъпни за работа със стандартни валяци, уплътняването трябва да бъде извършвано с ръчни или механични трамбовки от такъв вид, че да осигурят необходимата плътност.

След окончателното уплътняване се проверяват равността, нивата, напречните сечения, плътността, дебелината и всички неизправности на повърхността, надвишаващи допустимите толеранси и всички места с дефектна текстура, плътност или състав трябва да бъдат коригирани.

Уплътняването на дрениращ асфалтов пласт се извършва с тежки стоманено-бандажни валяци, работещи без вибрации.

ж) Контрол на движението при дрениращо пътно покритие

Трябва да се вземат мерки за отстраняване на всякакъв вид транспорт до пълното охлаждане на новоположения пласт, като движението се пуска най-рано 24 часа след полагане

**Минимални изисквания към изпълнение на строителните дейности и влаганите материали в строителството**

Изискванията към изпълнителя са относно гарантиране на:

- Влаганите строителни материали трябва да бъдат придружени със сертификат за произход с указания за прилагане на български език,съставени от производителя или негов упълномощен представител,като всеки сертификат да е придружен с декларация за съответствие на строителния продукт, подписана и подпечатана от производителя или негов представител съгласно Наредбата за съществените изисквания към строежите и оценяване на съответствието на строителните продукти.

- Материалите, който ще използва изпълнителя следва да отговарят на минималните изисквания за качество по БДС или еквивалентно. Прилагането на други стандарти е възможно, само ако гарантират същото или по-високо качество от визираните.

- При изпълнението на строителните работи да няма дейности свързани с отделянето на вредни вещества в почвата и атмосферата,представляващи опасност за екологията на района.

- При полагането на асфалтовата настилка да се спазват изискванията за минимален надлъжен и напречен наклон на уличното платно.

- Да се сведат до минимум проблемите по отношение на безопасността на работа,като на всички работници се предоставят подходящи инструменти,машини и защитно облекло.

Изпълнението на СРР да бъде при спазване на изискванията на всички действащи към настоящия момент закони, правилници и нормативи, касаещи изпълнението на обекти от такъв характер в т.ч.:

* Закон за устройство на територията;
* Закона за пътищата и правилника за прилагането му;
* Закон за здравословни и безопасни условия на труд;
* Наредба № 4/21.05.2001г. за обхвата и съдържанието на инвестиционните проекти;
* Наредба № РД-02-20-19 от 12.11.2012 год. за поддържане и текущ ремонт на пътищата;
* Наредба № 2 от 31.07.2003 г. за въвеждане в експлоатация на строежите в Р.България и минимални гаранционни срокове за изпълнени СРР, съоръжения и строителни обекти;
* Наредба №2 за минималните изисквания за здравословни и безопасни условия на труд при извършване на СРР.
* Наредба №7 за минималните изисквания за здравословни и безопасни условия на труд на работните места при използване на работното оборудване.
* Наредба №3 за инструктажа на работниците и служителите по безопасност, хигиена на труда и противопожарна охрана.
* Наредба №4 за знаците и сигналите за безопасността на труда и противопожарна охрана.
* Наредба №5 за реда, начина и периодичността на извършване на оценка на риска.
* Технически правила и изисквания за поддържане на пътища на Национална агенция „Пътна инфраструктура“ от 2009 година;
* Техническа спецификация на Агенция „Пътна инфраструктура“ от 2014 година;
* Наредба № 18 от 23 Юли 2001 г. за сигнализация на пътищата с пътни знаци, издадена от Министерството на регионалното развитие и благоустройството;
* Наредба за управление на строителните отпадъци и за влагане на рециклирани строителни материали;

Строителните продукти на изпълняваните СРР трябва да са в съответствие с изискванията на Наредба за съществените изисквания към строежите и оценяване съответствието на строителните продукти, приета с ПМС № 325 от 06.12.2006 г. и да отговарят на следните технически спецификации:

- български стандарти, с които се въвеждат хармонизирани европейски стандарти

- европейско техническо одобрение (със или без ръководство)

- признати национални технически спецификации (национални стандарти), когато не съществуват технически спецификации.

При изпълнението да се представят сертификати, издадени от акредитирани лица за сертификация на системи за управление на качеството и/ или за сертификация на продукти, или от лица, получили разрешение по глава трета от Закона за техническите изисквания към продуктите.

Представят се и Декларации за съответствие на влаганите материали и съоръжения, придружени при необходимост с протоколи от изпитване, издадени от лицензирани лаборатории.

Декларациите за съответствие на продуктите и съоръжения, който се влагат в строителството, издадени на база Сертификат от производителя е необходимо да придружава всяка доставка на обекта.

При изпълнение на всички строителни работи се изисква спазване на съответните технологии и влагане на материали, отговарящи на БДС или еквиваленти.

Да се спазват санитарно-хигиенните, противопожарните изисквания и тези за безопасни условия на труд за този вид съоръжения и строително-монтажни работи.

**Общи изисквания към строежите и изисквания към строителните продукти и материали за трайно влагане в строежите:**

Изпълнението на СМР се извършва в съответствие с част трета "Строителство" от ЗУТ и започва след издаване на разрешение за строеж от компетентните органи за всеки конкретен обект.

Разрешение за строеж се издава от съответната общинска администрация въз основа на доклад за оценка на съответствието на изработените инвестиционни проекти.

Участниците в строителството и взаимоотношенията между тях по проекта се определят от изискванията на раздел втори, част трета от ЗУТ и от задълженията, уредени в Техническата спецификация за изпълнение на обществената поръчка, както и в проекта на договор за изпълнение на обществената поръчка.

Строителят (физическо или юридическо лице, притежаващо съответната компетентност) изпълнява СМР в съответствие с одобрения работен проект за всеки обект в съответствие с издадените строителни книжа, условията на договора и изискванията на чл. 163 и чл. 163а от ЗУТ.

По време на изпълнението на СМР лицензиран консултант строителен надзор (чл. 166 от ЗУТ) въз основа на сключен договор за всеки обект упражнява строителен надзор в обхвата на договора и съобразно изискванията на чл. 168 от ЗУТ.

Обстоятелствата, свързани със започване, изпълнение и въвеждане в експлоатация (приемане) на СМР, ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството. Всички образци на документи, които засягат инвестиционния процес.

**Техническото изпълнение на строителството трябва да бъде изпълнено в съответствие с изискванията на българската нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.**

Съгласно чл. 169, ал. 1 ЗУТ строежите се проектират, изпълняват и поддържат в съответствие с основните изисквания към строежите, определени в приложение І на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (ОВ, L 88/5 от 4 април 2011 г.), за:

1. Механично съпротивление и устойчивост;

2. Безопасност в случай на пожар;

3. Хигиена, здраве и околна среда;

4. Достъпност и безопасност при експлоатация;

5. Защита от шум;

6. Устойчиво използване на природните ресурси.

С отчитане на горните нормативни изисквания, всички строителни продукти и материали, които се влагат при изпълнението на СМР в сградите по проекта, трябва да имат оценено съответствие съгласно горепосочената наредба.

Всяка доставка на строителната площадката и/или в складовете на Изпълнителя на строителни продукти които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език.

На строежа следва да бъдат доставени само строителни продукти, които притежават изискуемите характеристики за вграждане, монтиране, поставяне или инсталиране в сградите и само такива, които са заложени в проектите на сградите със съответните им технически характеристики, съответстващи на техническите правила, норми и нормативи, определени със съответните нормативни актове за проектиране и строителство.

Всяка доставка се контролира от консултантът, упражняващ строителен надзор на строежа.

Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя.

В строежите трябва да бъдат вложени материали, определени в проектите, отговарящи на изискванията в българските и/или европейските стандарти.

Изпълнителят предварително трябва да съгласува с Възложителя всички влагани в строителството материали, елементи, изделия, конструкции и др. подобни. Всяка промяна в одобрения проект следва да бъде съгласувана и приета от Възложителя.

Не се допуска влагането на неодобрени материали и оборудване и такива ще бъдат отстранявани от строежа и заменяни с материали и оборудване, одобрени по нареждане на Възложителя.

Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на строежа.

Изпълнителят точно и надлежно трябва да изпълни договорените работи според одобрения от Възложителя инвестиционен проект и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият следва да ги отстранява за своя сметка до задоволяване исканията на възложителя и до приемане на работите от негова страна и от съответните държавни институции.

Изпълнителят трябва да осигури и съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя. Всяко намаление или увеличение в обемите, посочени в договора, ще се обявява писмено и съгласува преди каквато и да е промяна в проекта и по-нататъшното изпълнение на поръчката и строителството.

**Изисквания относно осигуряване на безопасни и здравословни условия на труд. План за безопасност и здраве.**

По време на изпълнение на строителните и монтажните работи Изпълнителят трябва да спазва изискванията на Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.

Изпълнителят е длъжен да спазва одобрения от Възложителя и компетентните органи План за безопасност и здраве за строежа Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 22.03.2004 г. за минимални изисквания за здравословни и безопасни условия на труд при извършване на строителни и монтажни работи.

**Изисквания относно опазване на околната среда.**

При изпълнение на строителните и монтажните работи Изпълнителят трябва да ограничи своите действия в рамките само на строителната площадка.

След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.

**Системи за проверка и контрол на работите в процеса на тяхното изпълнение. Възложителят осигурява Консултант, който ще упражняване строителен надзор съгласно чл. 166, ал. 1, т.1 от ЗУТ.**

Възложителят и/или Консултантът може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

**Проверки и изпитвания.**

Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта.

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.

Необходимо е да се представят и декларации за експлоатационни показатели/декларации за характеристика на строителните продукти и съоръжения които се влагат в обекта.

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение.

*Всеки участник в настоящата обществена поръчка следва да представи* **Подробен Линеен график** за изпълнение на предвидените дейности с приложена диаграма на работната ръка. Графикът следва да представя строителната програма за изпълнението на всички дейности, предвидени съгласно изискванията на документацията за участие и техническата спецификация за настоящата поръчка. Линейният график трябва да прецизира съответните дейности, да е съобразен с технологичната последователност на предвидените работи и да показва последователността, продължителността и разпределението във времето на всеки етап от Обекта, в това число проектиране, строителство, доставка на материали и оборудване и др. Линейният календарен график следва да отразява всички посочени в Техническата спецификация дейности и да е придружен с Диаграма на работната ръка.В графика следва да се посочи времето за изпълнение на всяка една предвидена дейност, както и броят и квалификацията на необходимите квалифицирани лица и предвиденото оборудване и механизация. При изготвянето на линейния график за изпълнение на поръчката трябва да бъде съобразен с изискванията на техническите спецификации.

В частта, касаеща изпълнението на СМР, графикът трябва да включва времето за изпълнение, последователността на отделните операции и дейности, взаимна обвързаност между отделните етапи и да демонстрира умението да се организира изпълнението на СМР в рамките на поставените крайни срокове, при минимални усложнения за намиращите се в сградата лица.

*Забележка: Ще бъдат отстранени предложения, в които е констатирано разминаване между предложените срокове за изпълнение и линейния график.*

*Участник, чийто линеен график показва технологична несъвместимост на отделните строителни операции или несъответствие със строителната програма, се отстранява.*

**При изпълнение на договорите трябва да бъдат стриктно съблюдавани разпоредбите на следните нормативни документи (списъкът не е изчерпателен):**

Закон за устройство на територията от 2001г.;

Закон за техническите изисквания към продуктите от 1999 г.;

Закон за здравословни и безопасни условия на труд от 1997 г.;

Закон за опазване на околната среда от 2002 г.;

Закон за биологичното разнообразие от 2002 г.;

Закон за защитените територии от 1998 г.;

Закон за културното наследство от 2009 г.;

Закон за управление на отпадъците от 2012 г.;

Наредба № 1/12.01.2009 г. за условията и реда за устройството и безопасността на площадките за игра;

Наредба № 3 /2010 г. за временната организация на движението и безопасността на движението при извършване на строителни и монтажни работи по пътищата и улиците;

Закон за интеграция на хората с увреждания от 2004 г., последно обновен 14.12.2014 г.;

Правилник за прилагане на Закона за интеграция на хората с увреждания в от 2004 г., последно обновен 31.05.2011 г.;

Наредба № 2 от 2004 г. за планиране и проектиране на комуникационно-транспортните системи на урбанизираните територии;

Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания;

Наредба № 9//2005г. за осигуряване на здравословни и безопасни условия на труд при експлоатация и поддържане на ВиК системи;

Наредба № 3 от 1994 г. за контрол и приемане на бетонни и стоманобетонни конструкции, последно изменена 11.06.1999 г;

Правила за контрол и приемане на бетонни и стоманобетонни конструкции от 1999 г.;

Правила за приемане на земни работи и земни съоръжения от 1988 г.;

Правилник за приемане на земната основа и на фундаментите от 1985 г.;

Правила и норми за проектиране на улични настилки от 1970 г.;

Инструкция за оразмеряване на бетонни пътни настилки от 1979 г.;

Наредба № 2/2005г. за проектиране, изграждане и експлоатация на водоснабдителни системи;

Наредба № РД-02-20-8/2013 г. за проектиране, изграждане и експлоатация на канализационни системи;

Наредба № Із-1971/29.10.2009 г. за строителнотехнически правила и норми при осигуряване при пожар;

Наредба № 3/09.06.2004 г. за устройството на електрическите уредби и електропроводните линии;

Наредба № 3/18.09.2007 г. за технически правила и нормативи за контрол и приемане на електро-монтажните работи;

Наредба № 35/30.11.12 г. за правилата и нормите за проектиране, изграждане и въвеждане в експлоатация на кабелни електронни съобщителни мрежи и прилежащата им инфраструктура;

Наредба № 8/28.07.1999 г. за правила и норми за разполагане на техническите проводи и съоръжения в населени места;

Наредба № 5/23.07.2009г за реда и начина за определяне на размера, разположението и специалния режим за упражняване на сервитутите на електронните съобщителни мрежи, съоръжения и свързаната с тях инфраструктура;

Наредбата за управление на строителните отпадъци и за влагане на рециклирани строителни материали /ДВ бр.89 от 2012 г.;

Наредба № 2/22.03.2004г. за минималните изисквания за здравословни и безопасни условия на труд при извършване на строителни и монтажни работи;

Наредба 1/30.07.2003 г., за номенклатурата и видовете строежи;

Наредба 2/31.07.2003 г., за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;

Наредба 3/31.07.2003 г., за съставяне на актове и протоколи по време на строителството;

Наредба № 5 от 2006 г. за техническите паспорти на строежите., последно обновена 12.12. 2014 г.;

Регламент (ЕС) № 305/2011 на Европейския Парламент и на Съвета от 9 март 2011 година за определяне на хармонизирани условия за предлагането на пазара на строителни продукти

Други действащи нормативни актове, съгласно публикуван. Списък на МРРБ на действащата към 01.01.2015 г. нормативна уредба по регионално развитие, устройство на територията, геодезия, картография и кадастър, проектиране, изпълнение и контрол на строителството , имащи отношение към предмета на поръчката.

**Приложениe към техническата спецификация:** Работен проект

**РАЗДЕЛ ІV – ИНВЕСТИЦИОННИ ПРОЕКТИ**

**РАЗДЕЛ V. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ**

***А) Изисквания към участниците***

***1. Общи изисквания***

***1.1.*** Участник в настоящата процедура за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство съгласно законодателството на държавата, в която то е установено.

***Не се предвижда възможност за представяне на варианти в офертите.***

За да осигури прозрачност и създаде ясни и точни правила, законодателят е придал на процедурата за възлагане на обществена поръчка изключително формален характер, като всяко нарушение на процедурните правила препятства сключването на законосъобразен договор за изпълнение на обществената поръчка, което в крайна сметка затруднява оперативната работа на Възложителя. Избягването на горепосочените усложнения и предотвратяването на възможността предложение, което в максимална степен съответства на изискванията на Възложителя да бъде отстранено от участие в процедурата по изключително формални причини, налага участниците да спазват стриктно настоящите указания и правилата на приложимата нормативна уредба. Представянето на оферта за участие в настоящата процедура, задължава участникът да приеме напълно всички изисквания и условия, посочени в тези указания и документацията за участие, при спазване на Закона за обществените поръчки. Поставянето на различни от тези условия и изисквания от страна на участника не ангажира по никакъв начин Възложителя.

Разходите, свързани с изготвянето и подаването на предложенията, са за сметка на участника. Участниците се представляват от законните си представители или от лице, изрично упълномощено да представлява участника в настоящата процедура. Овластяването се извършва посредством изрично нотариално заверено пълномощно, което се прилага в оригинал към офертата. Участникът е длъжен да обезпечи получаването на офертата на указаното място и в установения срок. Рискът от забава или загубване на офертата е за участника. Разходите за подаване на офертата са за сметка на участника. Възложителят не се ангажира да съдейства за получаването на офертата на адреса и в срока определен от него.

***1.2.Клон на чуждестранно лице*** може да е самостоятелен кандидат или участник в процедурата за възлагане на обществена поръчка, ако може самостоятелно да подава оферти и да сключва договори съгласно законодателството на държавата, в която е установен.

В случай, че участникът е клон на чуждестранно лице и за участието си в обществената поръчка се позовава на ресурсите на търговеца, трябва да представи доказателства, че при изпълнение на поръчката ще има на разположение тези ресурси.

***1.3 Обединение.*** В случай, че участникът е обединение (или консорциум), което не е регистрирано като самостоятелно юридическо лице, тогава участниците в обединението (или консорциума) сключват споразумение (или друг документ, от който да е видно правното основание за създаване на обединението) Актът за създаване на обединение за участие в настоящата обществена поръчка, следва да бъде представен ***в оригинал или заверено копие,*** като в текста му задължително да се съдържа посочване на Възложителя и процедурата, за която се обединяват партньорите в него.

1.3.1. Актът трябва да съдържа следните клаузи:

* определяне на партньор, който да представлява обединението за целите на обществената поръчка;
* уговаряне на солидарна отговорност на членовете на обединението за изпълнението на договора, когато такава не е предвидена съгласно приложимото законодателство;
* правата и задълженията на участниците в обединението;
* правното основание за създаване на обединението;
* разпределението на отговорността между членовете на обединението;
* дейностите, които ще изпълнява всеки член на обединението

***Когато не е представено заверено копие от акта за създаването на обединението/консорциум, или в приложения липсват клаузи, гарантиращи изпълнението на горепосочените условия – участникът ще бъде отстранен от участие в процедурата за възлагане на настоящата обществена поръчка.***

Не се допускат промени в състава на обединението след подаване на офертата.

Когато участникът, определен за изпълнител е неперсонифицирано обединение на физически и/или юридически лица, възложителят няма изискване за създаване на юридическо лице, но договорът за обществена поръчка се сключва след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ на създаденото обединение или еквивалентни документи съгласно законодателството на държавата, в която обединението е установено.

В процедурата за възлагане на обществена поръчка едно физическо или юридическо лице може да участва само в едно обединение.

***1.4.Подизпълнители.*** Участниците могат да използват подизпълнители, като посочат в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Подизпълнителите представят единен европейски документ за обществени поръчки (ЕЕДОП).

***1.5.Използване капацитета на трети лица.*** Участниците могат да използват капацитета на трети лица независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.

***Забележка:*** *Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.*

***Забележка:*** *Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен единен европейски документ за обществени поръчки ЕЕДОП.*

***1.6. Представителство.*** Участниците-юридически лица се представляват от законните си представители или от лица, специално упълномощени за участие в процедурата, което се доказва с изрично нотариално заверено пълномощно. Един пълномощник не може да представлява повече от един участник. Пълномощното следва да посочва кои документи е оправомощен да подписва пълномощникът, ако такива пълномощия се предвиждат.

Свързани лица, съгласно §2, т. 45 от ДР на ЗОП, във връзка с §1, т. 13 и 14 от ДР на Закона за публичното предлагане на ценни книжа, не могат да бъдат самостоятелни участници в настоящата обществена поръчка.

*Забележка:*

*Съгласно §1, т. 13 от ДР на Закона за публичното предлагане на ценни книжа „свързани лица" са:*

*а) лицата, едното от които контролира другото лице или негово дъщерно  
дружество;*

*б) лицата, чиято дейност се контролира от трето лице;*

*в) лицата, които съвместно контролират трето лице;*

*г) съпрузите, роднините по права линия без ограничения, роднините по съребрена  
линия до четвърта степен включително и роднините по сватовство до четвърта степен  
включително.*

*Съответно, съгласно § 1, т. 14 от ДР на Закона за публичното предлагане на ценни книжа „контрол" е налице, когато едно лице:*

*а) притежава, включително чрез дъщерно дружество или по силата на споразумение с  
друго лице, над 50 на сто от броя на гласовете в общото събрание на едно дружество или  
друго юридическо лице; или*

*б) може да определя пряко или непряко повече от половината от членовете на  
управителния или контролния орган на едно юридическо лице; или*

**Съгласно чл. 46, ал. 1 от ППЗОП участниците са длъжни да уведомят писмено възложителя в 3-дневен срок, в случай че се окажат свързани лица с друг участник в настоящата поръчка.**

***Участникът посочва идентифицираща информация (наименование, ЕИК/БУЛСТАТ или др. идентификационен номер, съгласно регистрацията в държавата, в която е установен, лице за контакт и т.н.) в Част II: "Информация за икономическия оператор", Раздел "А": "ИНФОРМАЦИЯ ЗА ИКОНОМИЧЕСКИЯ ОПЕРАТОР", поле 1 „Идентификация“, поле 2 „Обща информация“ и поле 3 „Форма на участие“ от Единния европейски документ за обществени поръчки (ЕЕДОП).***

***Участникът посочва дали ще ползва подизпълнители или трети лица в Част II: "Информация за икономическия оператор", Раздел "В": "ИНФОРМАЦИЯ ОТНОСНО ИЗПОЛЗВАНЕТО НА КАПАЦИТЕТА НА ДРУГИ СУБЕКТИ" поле 1 „Използване на чужд капацитет“ от Единния европейски документ за обществени поръчки (ЕЕДОП). Участникът декларира каква част (процентно изражение) от поръчката възнамерява да възложи на подизпълнител в Част IV: "Критерии за подбор", Раздел "В", "ТЕХНИЧЕСКИ И ПРОФЕСИОНАЛНИ СПОСОБНОСТИ", т. 10) от ЕЕДОП. Подизпълнителите и третите лица представят отделен ЕЕДОП в съответствие с чл.67, ал.2 ЗОП. Чрез представения, респ. представените от подизпълнителите и/или третите лица ЕЕДОП, участникът доказва за поетите от тях задължения в съответствие с чл.66 ал.1 и чл.65 ал.3 ЗОП.***

**2. Изисквания към личното състояние на участниците. Основания за отстраняване:**

***2.1***. Възложителят ще отстрани от участие в процедурата всеки участник, при който е налице някое от следните обстоятелства:

2.1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2.1.2. е осъден с влязла в сила присъда, освен ако е реабилитиран, за престъпление, аналогично на тези по чл. 54, ал.1, т. 1 от ЗОП, в друга държава членка или трета страна.

Участникът следва да декларира в ***Част III. "Основания за изключване", раздел „А“: "ОСНОВАНИЯ СВЪРЗАНИ С НАКАЗАТЕЛНИ ПРИСЪДИ" от Единния европейски документ за обществени поръчки (ЕЕДОП)*** липсата на основания за задължително отстраняване по чл.54 ал.1 т.1 и т.2 ЗОП.

**Важно! Участникът следва има предвид, че влязлата в сила присъда за престъпление по чл.194-208, чл.213а-217, чл.219-252 или чл.254а-260 НК има характер на национално основание за изключване, доколкото тези престъпления не са обхванати в чл.57, параграф 1 Директива 2014/24/ЕС. Поради това, липсата или наличието на това обстоятелство, следва да се декларира и в *Част III."Основания за изключване"***, ***раздел „Г“: "ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА", поле 1) от Единния европейски документ за обществени поръчки (ЕЕДОП).***

***Забележка:*** Участникът следва **изрично** да декларира в ЕЕДОП, липсата или наличието на влязла в сила присъда за престъпление по чл.194-208, чл.213а-217, чл.219-252 или чл.254а-260 НК. Предприетите мерки за надеждност, по отношение на тази част от основанието за отстраняване, се описват също в ***Част III."Основания за изключване"***, ***раздел „Г“: "ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА", поле 2) - последно от Единния европейски документ за обществени поръчки (ЕЕДОП.***

2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила. *Това обстоятелство не се прилага, когато:*

*1. се налага да се защитят особено важни държавни или обществени интереси;*

*2. размерът на неплатените дължими данъци или социалноосигурителни вноски е не  
повече от 1 на сто от сумата на годишния общ оборот за последната приключена  
финансова година.;*

Участникът следва да декларира в ***Част III. "Основания за изключване", раздел „Б“: "ОСНОВАНИЯ, СВЪРЗАНИ С ПЛАЩАНЕТО НА ДАНЪЦИ ИЛИ СОЦИАЛНООСИГУРИТЕЛНИ ВНОСКИ", поле 1), ако е приложимо и поле 2) от Единния европейски документ за обществени поръчки (ЕЕДОП)*** липсата на основания за задължително отстраняване по чл.54 ал.1 т.3, респ. наличието на обстоятелство по чл.54 ал.3 т.2 ЗОП.

2.1.4. е налице неравнопоставеност в случаите по чл. 44, ал. 5;

2.1.5. установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2.1.7. е налице конфликт на интереси, който не може да бъде отстранен;

***Забележка:*** *Основанията по т. 2.1.1, 2.1.2 и 2.1.7 се отнасят за: лицата, които представляват участника; лицата, които са членове на управителни и надзорни органи на участника; лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи*

*Основанията по чл. 54, ал. 1, т. 1, 2 и 7 от ЗОП се прилагат:*

*1. при събирателно дружество - лицата по чл. 84, ал. 1 и чл. 89, ал. 1 от Търговския закон;*

*2. при командитно дружество - неограничено отговорните съдружници по чл. 105 от Търговския закон;*

*3. при дружество с ограничена отговорност - лицата по чл. 141, ал. 1 и 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;*

*4. при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;*

*5. при командитно дружество с акции - лицата по чл. 256 във връзка с чл. 244, ал. 1 от Търговския закон;*

*6. при едноличен търговец - физическото лице - търговец;*

*7. при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;*

*8. в случаите по т. 1 - 7 - и прокуристите, когато има такива;*

*9. в останалите случаи, включително за чуждестранните лица - лицата, които представляват, управляват и контролират кандидата или участника съгласно законодателството на държавата, в която са установени.*

***2.2***. Възложителят отстранява от процедурата кандидат или участник, за когото са налице основанията по т. 2.1.1 - т. 2.1.7, възникнали преди или по време на процедурата.

***2.3.*** Посочените в т. 2.1.1. - 2.1.7. основания за отстраняване се прилагат и когато участник в процедурата е обединение от физически и/или юридически лица и за член на обединението е налице някое от основанията за отстраняване, посочени в т. 2.1. от настоящата документация.

**При участие на подизпълнители или използване капацитета на трети лица, за същите следва да не са налице горните основания за отстраняване от процедурата.**

***2.4.*** Основанията за отстраняване се прилагат до изтичане на посочените в чл. 57, ал. 3 от ЗОП срокове.

Освен на основанията по т.2.1., възложителят отстранява от процедурата:

* участник, който не отговаря на поставените критерии за подбор или не изпълни друго условие, посочено в обявлението за обществена поръчка, или в документацията;
* участник, който е представил oферта, която не отговаря на предварително обявените условия на поръчката в обявлението за обществена поръчка и/или в настоящата документация;
* участник, който не е представил в срок обосновката по чл. 72, ал.1 ЗОП или чиято оферта не е приета съгласно чл.72 ал.3-5 ЗОП;

Участникът следва да декларира в ***Част III. "Основания за изключване", раздел „В“: "ОСНОВАНИЯ, СВЪРЗАНИ С НЕСЪСТОЯТЕЛНОСТ, КОНФЛИКТИ НА ИНТЕРЕСИ ИЛИ ПРОФЕСИОНАЛНО НАРУШЕНИЕ" от Единния европейски документ за обществени поръчки (ЕЕДОП)*** липсата на основания за задължително отстраняване по чл.54 ал.1 т.4, т.5, т.6, т.7 (полета ***6), 8), 1), 5)***).

Участникът следва да декларира в ***Част III."Основания за изключване"***, ***раздел „Г“: "ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА" от Единния европейски документ за обществени поръчки (ЕЕДОП)*** липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСТЛТДС). В случай, че по отношение на участника е налице обстоятелство по чл.3 т.8 ЗИФОДРЮПДРСТЛТДС, но той попада в обхвата на изключенията съгласно чл.4 от същия закон, участникът следва да опише приложимото изключение в ЕЕДОП.

***2.5.* Специфични основания за изключване:**

Участниците в настоящата обществена поръчка и контролираните от тях лица следва да НЕ са регистрирани в юрисдикции с преференциален данъчен режим, съгласно чл. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

Забележка:

*Съгласно чл.4 от ЗИФОДРЮПДРКЛТДС, член 3 и чл. 3а от същия закон не се прилагат, когато:*

1. *акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;*
2. *дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от*

*ЗИФОДРЮПДРКЛТДС;*

1. *дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;*
2. *дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;*
3. *дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 - за дейностите, за които се прилага споразумението;*
4. *дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 - за дейностите, за които се прилага решението;*
5. *дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*
6. *дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

Участниците трябва да декларират в ЕЕДОП дали дружеството – участник е регистрирано в юрисдикция с преференциален данъчен режим. В случай че, дружеството – участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение.

**При подаване на оферта участникът декларира липсата на основанията за отстраняване (т. 2), съответствието с критериите за подбор (т. 3, 4, 5, 6), както и липсата на специфичните основания за изключване (т.2.5) чрез представяне на единен европейски документ за обществени поръчки (ЕЕДОП).**

В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

**Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа съответната информация.**

Съгласно чл. 67, ал. 3 от ЗОП участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

Участниците могат да използват възможността по чл. 67, ал. 3 от ЗОП, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.

**Участникът удостоверява липсата на обстоятелствата по чл. 54, ал. 1-7 от ЗОП (т. 2) с попълване на Част III: Основания за изключване на ЕЕДОП, в приложимите полета.**

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

Когато за участник е налице някое от основанията по чл. 54, ал. 1 от ЗОП преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.

Като доказателства за надеждността на участника се представят следните документи:

1. по отношение на обстоятелството по чл. 56, ал. 1, т. 1 и 2 от ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо

обезщетение;

1. по отношение на обстоятелството по чл. 56, ал. 1, т. 3 от ЗОП - документ от съответния компетентен орган за потвърждение на описаните обстоятелства.

На основание чл. 57 от ЗОП, участникът ще бъде отстранен от участие в настоящата процедура, за когото са налице основанията за отстраняване по чл. 54, ал. 1 от ЗОП, възникнали преди и по време на процедурата.

**Участникът удостоверява съответствието си с критериите за подбор (т. 3, 4, 5, 6) с попълване на Част IV: Критерии за подбор, раздели А-Г в приложимите полета, съгласно зададените минимални изисквания на Възложителя.**

В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект и не е необходимо да се попълват ЕЕДОП на другите лица.

**Участникът удостоверява липсата на специфичните основания за изключване (т. 2.5) с попълване на Част III: Основания за изключване, раздел Г: Други основания за изключване, които може да бъдат предвидени от националното законодателство на възлагащия орган или на възложителя на държава членка от ЕЕДОП.**

**При попълване на ЕЕДОП следва да бъдат спазвани указанията за подготовка на образеца, съдържащи се в самия образец на ЕЕДОП, допълнителните указания, дадени от Възложителя в Раздел ОБРАЗЦИ НА ДОКУМЕНТИ, както и настоящите разписани указания.**

Преди сключването на договор за обществена поръчка Възложителят ще изиска от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Възложителят няма да изисква документи, които вече са му били предоставени от участника или са му служебно известни.

***3. Критерии за подбор, отнасящи се до годността /правоспособността/ за упражняване на професионална дейност на участниците***

Участникът трябва да има регистрация в Централния професионален регистър на строителя на основание чл. 6 от Правилника за реда за вписване и водене на Централния професионален регистър на строителя. Регистрацията да отговаря на предмета на поръчката – за изпълнение на строежи от ***II - ра (втора) група,IV - та (четвърта) категория***, съгласно чл. 5, ал. 6, т. 2.4.2. от Правилника за реда за вписване и водене на Централния професионален регистър на строителя (ПРВВЦПРС),във връзка с чл.137, ал.1, т.4, буква „д” от ЗУТ*,*  а за чуждестранни лица – в аналогични регистри съгласно законодателството на държавата членка, в която са установени или на друга държава - страна по Споразумението за Европейското икономическо пространство.

Участникът попълва раздел А: „Годност“ в Част IV: „Критерии за подбор“ от Единен европейски документи за обществени поръчки (ЕЕДОП).

*Съгласно чл. 60 от ЗОП, чуждестранните участници могат да докажат регистрацията си в аналогични регистри съгласно законодателството на държавата членка, в която са установени.*

*При участие на обединение, което не е юридическо лице, изискването за регистрация се доказва от всеки участник в обединението, който ще извършва строителство съобразно разпределението на участието на лицата при изпълнение на дейностите, предвидено в договора за създаване на обединение.*

*При участие на подизпълнители, същите следва да отговарят на горепосоченото изискване съобразно вида и дела от поръчката, който ще изпълняват.*

*Преди сключването на договора за възлагане на настоящата обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Документи, чрез които се доказва съответствието с изискването по т.3.: удостоверение за вписване в ЦПРС и талон за валидност към него. Посочените документи не се представят в случай, че вече са били предоставени на Възложителя или са му били служебно известни или са достъпни чрез пряк и безплатен достъп до съответната национална база данни.*

***4. Критерии за подбор, отнасящи се до икономическото и финансово състояние на участниците.***

**4.1. Участниците следва да са реализирали минимален общ оборот, изчислен на база годишни обороти за последните три приключили финансови години в зависимост от датата, на която участникът е създаден или е започнал дейността си в размер не по-малък от 1 000 000 (един милион) лева.**

За участник – чуждестранно лице оборотът се изчислява по официалния курс на БНБ за съответната валута в лева към датата на подаване на офертата.

**Участникът следва да декларира информацията по т.4.1. в Част IV: "Критерии за подбор", раздел Б: "ИКОНОМИЧЕСКО И ФИНАНСОВО СЪСТОЯНИЕ", поле 1а) от ЕЕДОП.**

Преди сключването на договора за възлагане на настоящата обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Документи, чрез които се доказва съответствието с изискването по т.4.1.: *удостоверения от банки; и/или годишни финансови отчети или техни съставни части, когато публикуването им се изисква; и/или справка за общия оборот*. Посочените документи не се представят в случай, че вече са били предоставени на Възложителя или са му били служебно известни или са достъпни чрез пряк и безплатен достъп до съответната национална база данни.

**4.2.** Участникът следва да притежава валидна застраховка „Професионална отговорност“ на лицето/лицата, което/които ще осъществява строителство за вреди, причинени на други участници в строителството и/или на трети лица, вследствие на неправомерни действия или бездействия при или по повод изпълнение на задълженията им за целия срок на договора, с праг не по-малък от минималните застрахователни суми за проектиране и строителство за съответната категория строеж, съгласно Наредбата за условията и реда за задължително застраховане в проектирането и строителството.

За участник, установен/регистриран извън Република България, застраховката за професионална отговорност следва да бъде еквивалент на тази по чл. 171, ал. 1 от ЗУТ, но направена съгласно законодателството на държавата, където е установен/регистриран участникът.

При участие на обединение, което не е юридическо лице, изискването за застраховка „Професионална отговорност“ се доказва от всеки участник в обединението, който ще извършва строителство, съобразно разпределението на участието на лицата при изпълнение на дейностите, предвидено в договора за създаване на обединението.

При участие на подизпълнители, същите следва да отговарят на горепосоченото изискване съобразно вида и дела от поръчката, който ще изпълняват.

**Участникът следва да декларира информацията по т.4.2. в Част IV: "Критерии за подбор", раздел Б: "ИКОНОМИЧЕСКО И ФИНАНСОВО СЪСТОЯНИЕ", поле 5) от ЕЕДОП.**

Преди сключването на договора за възлагане на настоящата обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Документи, чрез които се доказва съответствието с изискването по т.4.2.: *документ, доказващ наличието на застраховка "Професионална отговорност"*. Посочените документи не се представят в случай, че вече са били предоставени на Възложителя или са му били служебно известни или са достъпни чрез пряк и безплатен достъп до съответната национална база данни.

Когато по основателна причина участникът не е в състояние да представи поисканите от възложителя документи, той може да докаже икономическото и финансовото си състояние с помощта на всеки друг документ, който възложителят приеме за подходящ.

***5. Критерии за подбор, отнасящи се до технически и професионални способности на участниците.***

**5.1 Участникът, през последните 5 (пет) години, считано от датата на подаване на офертата, следва да е изпълнил строителство, идентично или сходно с предмета на настоящата обществена поръчка,на минимум 1 (един) обект,** като обемът не е от значение.*За строителство „сходно“ с предмета на поръчката следва да се разбира:* ***Изграждане и/или реконструкция, и/или ремонт и/или рехабилитация на пътища и/*или улици.**

Под идентично или сходно с предмета на поръчката строителство се разбира строителство или реконструкция на улици от второстепенната улична мрежа и съоръженията към тях в обеми не по-малко от 7000 кв.м. положен асфалт.

Участникът следва да декларира информацията по т.5.1) в ***Част IV: "Критерии за подбор", раздел В: "ТЕХНИЧЕСКИ И ПРОФЕСИОНАЛНИ СПОСОБНОСТИ", поле 1а) от ЕЕДОП***.

Преди сключването на договора за възлагане на настоящата обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Документи, чрез които се доказва съответствието с изискването по т.5.1): *списък на строителството, идентично или сходно с предмета на поръчката, придружен судостоверение за добро изпълнение, което съдържа стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания*. Посочените документи не се представят в случай, че вече са били предоставени на Възложителя или са му били служебно известни или са достъпни чрез пряк и безплатен достъп до съответната национална база данни.

**5.2 Участникът следва да разполага с персонал и/или с ръководен състав с определена професионална компетентност за изпълнението на поръчката, в това число минимум:**

**1) Ръководител на екип- 1 (един) брой**, отговарящ на следните минимални изисквания:

* + - строителен инженер със специалност "Транспортно строителство", профил "Пътно строителство" или "Строителство на транспортни съоръжения" *или еквивалентна* образователна/професионална квалификация за дипломи, придобити извън Република България;
    - **професионален опит** – минимум 5 години професионален опит;
    - **специфичен професионален опит** – с реализиран професионален опит като Ръководител строителен екип при изпълнение на минимум 1 (един) изпълнен и приет от възложител строителен обект с предмет, идентичен или сходен с предмета на обществената поръчка.

**2) Експерт по част „Пътна“ - 1 (един) брой,** отговарящ на следните минимални изисквания:

* + - **Професионална област (квалификация)** – образование съгласно чл.163а, ал.4 от ЗУТ по специалност „Транспортно строителство” или „Пътно строителство” *или еквивалентна*.
    - **Специфичен опит** – участие в екип на такава позиция в минимум 1 (един) изпълнен и приет от възложител строителен обект с предмет, идентичен или сходен с предмета на обществената поръчка и/или на пътища с еквивалентни характеристики извън страната.

**3) Експерт по част „Геодезия“ - 1 (един) брой,** отговарящ на следните минимални изисквания:

- **Професионална област (квалификация)** – образование съгласно чл.163а, ал.4 от ЗУТ по специалност „Геодезия” или „Маркшайдерство и геодезия” *или еквивалентна.*

- **Специфичен опит** – участие в екип на такава позиция, при извършване на полско - измервателни работи в минимум 1 (един) изпълнен и приет от възложител строителен обект с предмет, идентичен или сходен с предмета на обществената поръчка и/или на пътища с еквивалентни характеристики извън страната.

**4) Специалист (отговорник) „Контрол по качеството”** отговарящ на следните минимални изисквания:

– **Професионална област (квалификация)** лице с опит в областта на строителството, притежаващо Удостоверение/Сертификат за преминато професионално обучение по "Контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност" или еквивалентно за чуждестранни лица, съгласно законодателството на държавата, в която са установени;

- **Специфичен опит** – участие в екип на такава позиция, при извършване на полско - измервателни работи в минимум 1 (един) изпълнен и приет от възложител строителен обект с предмет, идентичен или сходен с предмета на обществената поръчка и/или на пътища с еквивалентни характеристики извън страната.

**5) Длъжностно лице по безопасност и здраве в строителството**, притежаващ актуално удостоверение за „Длъжностно лице за безопасност и здраве” съгласно Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд или еквивалентно.

**Забележка:**

* + При използването на експерти – чуждестранни лица, доказването на съответствие с поставените изисквания за образователно – квалификационна степен се удостоверява и с посочване на еквивалентни на изброените по-горе специалности.
  + Под **„еквивалентно образование”** или **„еквивалентна специалност**” следва да се разбира, придобито образование или специалност, приравнени към посочените. Приравнени са специалностите, при които учебната програма на специалността покрива най-малко 80 на сто от учебната програма на някоя от специалностите посочените по горе.
  + Когато Участникът е установен и регистриран извън Република България, се декларират експертите, като притежаваните от тях специалности и правоспособност следва да съответстват на изискуемите или да са еквивалентни, съобразно законодателството на държавата, в която е придобил образователно-квалификационната си степен и специалност конкретния експерт – декларират се чрез попълване на съответното поле на ЕЕДОП.
  + Посочените от участника лица в ръководния екип могат да съчетават повече от една експертна позиция в предложения екип за техническото ръководство на строителството при условие, че отговаря на поставените минимални изисквания към всяка от тях.
  + Участникът може да посочи и други експерти, които да включи при изпълнението на поръчката.

Участникът следва да декларира информацията по т.5.2) в ***Част IV: "Критерии за подбор", раздел "В": "ТЕХНИЧЕСКИ И ПРОФЕСИОНАЛНИ СПОСОБНОСТИ", поле 6) от ЕЕДОП***.

Преди сключването на договора за възлагане на настоящата обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Документи, чрез които се доказва съответствието с изискването по т.5.2): *списък на персонала, който ще изпълнява поръчката и/или на членовете на ръководния състав, които ще отговорят за изпълнението, в който е посочена професионалната компетентност на лицата*. Посочените документи не се представят в случай, че вече са били предоставени на Възложителя или са му били служебно известни или са достъпни чрез пряк и безплатен достъп до съответната национална база данни.

**5.3 Участникът следва да разполага с инструменти, съоръжения и техническо оборудване, необходими за изпълнение на поръчката (собствено, наето или друго основание за ползване), минимум:**

* Асфалтополагач – 1 брой
* Пътна фреза– 1 брой
* Самосвал – 2 брой
* Бордови товарни автомобили – 2 броя
* Валяк моторен статичен не по-малко от 11 тона – 1 брой
* Валяк с пневматични гуми – 1 брой
* Валяк двубандажен тандем– 2 брой
* Компресор – 1 броя
* Фугорез – 2 броя
* Механична четка – 1 брой
* Автогудронатор – 1 брой
* Багер – 1 брой
* Челен товарач – 1 брой

Участникът следва да декларира информацията по т.5.3) в ***Част IV: "Критерии за подбор", раздел "В": "ТЕХНИЧЕСКИ И ПРОФЕСИОНАЛНИ СПОСОБНОСТИ", поле 9) от ЕЕДОП***.

Преди сключването на договора за възлагане на настоящата обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Документи, чрез които се доказва съответствието с изискването по т.5.3): *декларация за инструментите, съоръженията и техническото оборудване, които ще бъдат използвани за изпълнение на поръчката*. Посочените документи не се представят в случай, че вече са били предоставени на Възложителя или са му били служебно известни или са достъпни чрез пряк и безплатен достъп до съответната национална база данни.

***Забележка:***

*При участие на обединения, които не са юридически лица, съответствието с минималните изисквания за технически и професионални способности по т. 5. се доказват от обединението участник, а не от всяко от лицата, включени в него.*

*При участие на подизпълнители, същите следва да отговарят на горепосочените изисквания за технически и професионални способности по т. 5. съобразно вида и дела от поръчката, който ще изпълняват.*

*!!!Съгласно чл. 65 от ЗОП участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.*

*Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.*

*Третите лица трябва да отговарят на съответните критерии за подбор, за доказването на които участникът се позовава на техния капацитет*

**6. Участникът** трябва да е сертифициран в областта на строителството по стандарт: Система за управление на качеството съгласно стандарта БДС EN: ISO 9001:2015, респ. по - нов или еквивалентен с обхват сходен на предмета на обществената поръчка.

Участникът следва да декларира информацията по т.6 в ***Част IV: "Критерии за подбор", раздел "Г": "*Стандарти за осигуряване на качеството и стандарти за екологично управление*" от ЕЕДОП***.

Преди сключването на договора за възлагане на настоящата обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. Документи, чрез които се доказва съответствието с изискването по т.6:*Заверено копие на валиден сертификат за внедрена система за управление на качеството по стандарт БДС EN: ISO 9001:2015, респ. по - нов или еквивалентен с обхват сходен на предмета на поръчката.* Посочените документи не се представят в случай, че вече са били предоставени на Възложителя или са му били служебно известни или са достъпни чрез пряк и безплатен достъп до съответната национална база данни.

**Участникът следва да прилага система за управление на качеството по стандарт БДС EN: ISO 9001:2015, респ. по - нов или еквивалентен с обхват сходен на предмета на поръчката**, **с предметен обхват в областта на строителството.**

Участникът следва да декларира информацията по т.6 в ***Част IV: "Критерии за подбор", раздел "Г": "*Стандарти за осигуряване на качеството и стандарти за екологично управление*" от ЕЕДОП***.

Преди сключване на договор за обществена поръчка, възложителят изисква от участника, определен за изпълнител, да представи *Заверено копие на валиден сертификат за внедрена система за управление на качеството по стандарт БДС EN: ISO 9001:2015, респ. по - нов или еквивалентен с обхват сходен на предмета на поръчката*, издаден от независими лица, които са акредитирани по съответната серия европейски стандарти от Изпълнителна агенция „Българска служба за акредитация“ или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за опазване на околната среда, когато участникът не е имал достъп до такива сертификати или е нямал възможност да ги получи в съответните срокове по независещи от него причини.При подаване на оферта участниците попълват само съответния раздел в ЕЕДОП.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

На основание чл. 67, ал. 5 от ЗОП Възложителят може да изисква от участниците и кандидатите по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

В случай на обединение изискването се отнася за участника/участниците, които ще извършват дейностите по строителство.

***Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.***

***Б) Критерии за възлагане на поръчката.***

Съгласно чл. 70, ал. 1 и ал. 2 от ЗОП, обществените поръчки се възлагат въз основа на икономически най-изгодната оферта, като в настоящата обществена поръчка класирането на офертите се извършва по критерий за възлагане **„*оптимално съотношение качество/цена”(чл. 70, ал. 2, т. 3 от ЗОП).*** Възложителят прилага по отношение на всички, допуснати до оценка офертиметодиката посочена в Раздел VII. – Методика за определяне на комплексна оценка на офертата.

***В) Изисквания към съдържанието и обхвата на офертата***

***1. Условия за валидност.***

За участие в процедурата, участникът следва да представи оферта, изготвена при условията и изискванията на настоящите указания и документацията за участие.

Същата се представя в срока и на адреса, посочени в Обявлението за обществената поръчка по реда, описан в настоящите указания.

Участникът трябва да проучи всички образци, условия и спецификации на настоящата документация. Невъзможността да предостави цялата информация, изисквана в документацията или представянето на оферта, неотговаряща на условията на Възложителя от документацията, при всички случаи води до отстраняването му.

Лице, което е дало съгласие и фигурира като подизпълнител в офертата на друг участник, не може да представя самостоятелна оферта за поръчката, както и не може да участва като член на обединение.

Участник ще бъде отстранен от участие в процедурата за възлагане на настоящата обществена поръчка, ако е представил оферта, в която е посочил конкретно лице за подизпълнител, но не е приложил негов ЕЕДОП, като същевременно това лице е подало самостоятелна оферта и декларира, в хода на провеждането на процедурата пред Възложителя, че не знае за посочването си като подизпълнител и не е съгласно да бъде такъв.

При наличие на така посочената хипотеза, соченото за подизпълнител, без негово знание и съгласие лице, което е подало самостоятелна оферта не се отстранява от участие в процедурата.

Ако Участник в настоящата процедура е представил оферта, в която е посочил конкретно лице за подизпълнител, като в офертата си е приложил доказателство за поетите от подизпълнителя задължения - надлежно подписан негов ЕЕДОП, както и доказателства, че подизпълнителя отговаря на изискването на чл. 66, ал. 2 от ЗОП и едновременно лицето, сочено за подизпълнител е подало самостоятелна оферта, в този случай лицето посочено за подизпълнител ще бъде отстранено от самостоятелно участие в процедурата.

***Варианти* на предложения в офертата *не се приемат*.**

Офертата се подписва от представляващия участника или от надлежно упълномощено/и лице/а, като в офертата се прилага пълномощното от представляващия участника (с изключение на изискуемите документи, които обективират лично изявление на конкретно лице/а - представляващ/и участника и не могат да се подпишат и представят от пълномощник).

***Офертата се изготвя и подава на български език.***

Когато участникът в процедурата е чуждестранно физическо лице или юридическо лице или обединение на чуждестранни юридически лица, посочените в т. 2 от настоящия раздел документи се представят и в превод на български език.

Когато за някои от посочените документи е определено, че може да се представят чрез “заверено от участника копие”, за такъв документ се счита този, при който върху копието на документа е направено отбелязване: “Вярно с оригинала”, поставен е собственоръчен подпис от лицето, направило заверката и свеж печат на участника, а за обединението, което не е юридическо лице, само подпис.

Представените образци в документацията за участие и условията описани в тях са задължителни за участниците.

Ако офертата не е представена по приложените образци, Възложителят има право да отстрани участника, поради несъответствие на офертата с изискванията на документацията за участие.

Срокът на валидност на офертите трябва да бъде съобразен с определения срок в обявлението за обществената поръчка – **не по-малко от 6 месеца**, считано от датата, посочена като краен срок за получаване на офертите и представлява времето, през което участниците са обвързани с условията на представените от тях оферти.

Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.

Участник ще бъде отстранен от участие в настоящата обществена поръчка, ако представи оферта с по-кратък срок на валидност и откаже да го удължи или ако представи оферта със съответстващ на изискванията срок, но при последващо искане от Възложителя откаже да я удължи.

***2. Разпределение и съдържание на офертите.***

Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

Документите се представят в запечатана непрозрачна опаковка, върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност - факс и електронен адрес;

3. наименованието на поръчката, за която се подават документите.

**Информацията има следния вид:**

**ОФЕРТА**

**До Община Симеоновград**

**гр. Симеоновград, п.к. 6490, пл. „Шейновски“ № 3**

*За участие в публично състезание по ЗОП с предмет:*

**Наименование на обществената поръчка:** „Реконструкция и рехабилитация на ул. “ Сан Стефано” гр. Симеоновград

.............................................................................................................................................................

/*име на Участника /*

............................................................................................................................................................

*/пълен адрес за кореспонденция – улица, номер, град, код, държава*

*.*...........................................................................................................................................................

*/лице за контакт, телефон, факс и електронен адрес/*

*Върху опаковката не се поставят никакви други обозначения и не се полагат никакви други фирмени печати и знаци*.

**Опаковката включва:**

**1. Опис** на документите, съдържащи се в офертата подписан от участника – представя се в свободен текст;

**2.Единен европейски документ за обществени поръчки (ЕЕДОП)** за участника в съответствие с изискванията на закона и условията на възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката – **Образец № 1 .**

В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

***Забележка:*** Когато кандидатът или участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.

Когато изискванията по чл. 54, ал. 1, т. 1, 2 и 7 от ЗОП се отнасят до повече от едно лице, всички лица подписват един и същ ЕЕДОП.

Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

**3.** Документи за доказване на предприетите мерки за надеждност, когато е приложимо, в това число:

3.1. по отношение на обстоятелството по [чл. 56, ал. 1, т. 1](javascript:%20NavigateDocument('%D0%97%D0%9E%D0%9F_2016%23%D1%87%D0%BB56_%D0%B0%D0%BB1_%D1%821');) и [2](javascript:%20NavigateDocument('%D0%97%D0%9E%D0%9F_2016%23%D1%87%D0%BB56_%D0%B0%D0%BB1_%D1%822');) от [ЗОП](javascript:%20NavigateDocument('%D0%97%D0%9E%D0%9F_2016');) -документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

3.2. по отношение на обстоятелството по [чл. 56, ал. 1, т. 3](javascript:%20NavigateDocument('%D0%97%D0%9E%D0%9F_2016%23%D1%87%D0%BB56_%D0%B0%D0%BB1_%D1%823');) от [ЗОП](javascript:%20NavigateDocument('%D0%97%D0%9E%D0%9F_2016');) - документ от съответния компетентен орган за потвърждение на описаните обстоятелства.

**4. Копие на договора за обединение, при участник обединение**, (или друг документ, от който да е видно правното основание за създаване на обединението), подписан от лицата, включени в обединението, когато участник в процедурата е обединение, което не е юридическо лице, в който задължително се посочва представляващия – копие на документ.

Документът се представя в случай, че участникът е неперсонифицирано обединение.

В случай, че участникът е обединение, което не е юридическо лице, и лицето, подаващо офертата, не е изрично вписано в споразумението, с което се създава обединението следва да бъдат представени и нотариално заверени пълномощни от всички участници в обединението, с които упълномощават това лице, което има право да подаде офертата, да попълни и подпише документите, общи за обединението.

**Забележка:** От документа следва да е видно правното основание за създаване на обединението, както информация във връзка с конкретната обществена поръчка:

**4.1.** правата и задълженията на участниците в обединението;

**4.2.** разпределението на отговорността между членовете на обединението;

**4.3.** дейностите, които ще изпълнява всеки член на обединението.

**5.** Участникът избран за изпълнител следва да представи Декларация по чл. 6 ал. 2 от Закона за мерките срещу изпирането на пари, преди сключване на договор - попълва се **Образец № 2** – за информация.

**6. Техническо предложение -** попълва се **Образец №3** от настоящата документация, съдържащо:

**а)*документ за упълномощаване***, когато лицето, което подава офертата, не е законният представител на участника/ оригинал или нотариално заверено копие/;

**б) *предложение за изпълнение на поръчката***, в съответствие с техническите спецификации и изискванията на възложителя.

В Предложението за изпълнение на поръчката, участникът посочва **своето предложение относно:**

**- Срок за изпълнение на поръчката, който ПОДЛЕЖИ на оценка съгласно методиката за оценка на офертите;**

Възложителят е определил максимален срок за изпълнение на предвидените СМР до **70 (седемдесет) календарни дни**, като този срок се явява максимален срок за офериране от участниците при подаване на оферта за участие и минимален срок за изпълнение на СМР от **30 (тридесет) календарни дни**, като този срок се явява минимален срок за офериране от участниците при подаване на оферта за участие.

***Забележка: Участниците, които предложат срок за изпълнение на поръчката по-дълъг от поставения максимален срок и по-кратък от поставения минимален срок, ще бъдат отстранявани от по-нататъшно участие в процедурата.***

**- Гаранционни срокове;**

**- Работна програма:**

Работната програма трябва да бъде ясно изразена и аргументирана. Задължителни елементи са :

1. Пълно описание на конкретната организация на работа по видове работи, с включени мерки по изпълнение на изискванията на техническата спецификация за организацията на работа и изискванията на обявлението с приложено разпределение на техническите и човешки ресурси за реализиране на поръчката по видове работи. Участникът, определен за изпълнител предлага организация на необходимия персонал и техника за изпълнението на обществената поръчка, в съответствие с предварително обявените условия на обществената поръчка.

2. Организационни възможности, методи на работа, гарантиращи срочност и качество на изпълнението. Комплекс от действия, с които участникът се ангажира за постигане на срочност и качество. В обяснителната записка участникът следва да развие своята стратегия, условията, методите, похватите и организацията на работата по реализиране на предмета на поръчката.

3. Поименно разпределение на отговорностите в рамките на осъществяваната роля на всяко едно от лицата ангажирани в изпълнението на обществената поръчка. Участникът трябва да представи система за организация на действията на лицата по-горе при извършване на дейностите в обхвата на поръчката, която предвижда да създаде.

4. Участникът описва организацията и координацията си при изпълнението на обществената поръчка.

5. Участникът следва да представи модел на взаимоотношения с представителите на възложителя и различните участници в процеса на изпълнение на предмета на поръчката. Посочват се брой писмени доклади на изпълнителя до възложителя за напредъка на изпълнението, както и минималното съдържание на доклада.

6. Участниците задължително трябва да поемат ангажимент да осигурят лице, с което представители на възложителя да контактуват по всички въпроси, касаещи изпълнението, и което при необходимост - болест, нетрудоспособност и т.н. –да бъде заместено от друго лице. Посочват се трите имена на определените лица и мобилен телефон за връзка с тях. При промяна на определените лица или на номерата на телефоните или факса изпълнителят е длъжен да уведоми своевременно възложителя.

7.Мерки за осигуряване на максимална сигурност на собствения персонал и здравословни и безопасни условия на труд.

8. Методи и организация на текущия контрол от изпълнителя върху качеството на доставките на материалите, необходими при изпълнение на поръчката.

9.Основните нормативни изисквания, свързани с предмета на поръчката, които ще се съблюдават и тяхното конкретно приложение.

10. Участникът трябва да отрази срока, който предлага за отстраняване на дефекти по време на гаранционния срок на обекта.

11.Участникът представя описание на материалите, които ще се доставят при изпълнение на поръчката, както и технологията на тяхното полагане, доставчиците, от които ще ги осъществява.

12.По строителната част - участникът представя пълно описание на процесите и тяхната последователност, точна технология за всички видове работи в обхвата на поръчката, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълна завършеност, в това число конкретно посочване на материалните и човешки ресурси.

13. Към работната програма, участникът прилага задължително подробен линеен график за изпълнение на предвидените дейности, с приложена диаграма на работната ръка. Графикът следва да представя работната програма на участника в дни, като прецизира съответните дейности и да е съобразен с технологичната последователност на строителните процеси. Линейният график е график за изпълнение на конкретните строителни работи и следва да отразява всички посочени в работната програма дейности. Линейният график трябва да е придружен с Диаграма на работната ръка. Линейният график за изпълнение на поръчката трябва да бъде съобразен с инвестиционния проект и техническата спецификация. В графика трябва да бъдат включени всички дейности по изпълнение на поръчката.На оценка подлежат само оферти, в които предложената организация на работа обхваща всички задължителни елементи на организацията на работа.

***Забележка:* „Работната програма” се представят на хартиен и на електронен носител!!!**

Техническото предложение може да се придружава с декларация за конфиденциалност на информацията, съгласно чл. 102, ал. 1 от ЗОП, подписана от участника /ако е приложимо/***.***

***Забележка:*** *Декларацията не е задължителна част от офертата, като същата се представя по преценка на всеки участник и при наличие на основания за това.*

**Към Техническото предложение, следва да се приложи:**

**а) *декларация за съгласие с клаузите на приложения проект на договор*;**

**б) *декларация за срока на валидност на офертата*;**

**в) *декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд*;**

**г) *друга информация и/или документи*, изискани от възложителя, когато това се налага от предмета на поръчката;**

**д) *декларация за конфиденциалностна информацията*** – по образец на участника***,***  съгласно чл. 102 ЗОП, подписана от участника /ако е приложимо/. Възложителят няма право да разкрива информация, предоставена му от участници, посочена от тях като конфиденциална във връзка с наличието на търговска тайна. Участниците не могат да се позовават на конфиденциалност по отношение на предложенията в офертите им, които подлежат на оценка.

***Важно! Участниците в настоящата обществена поръчка следва да попълнят съответния образец, изискуем от Възложителя. Неспазването на това условие ще доведе до отстраняване на участника от процедурата.***

**Забележка:**

Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към услугите, предмет на поръчката, както следва:

**Относно задълженията, свързани с данъци и осигуровки:**

- Национална агенция по приходите:

- Информационен телефон на НАП - 0700 18 700;

- интернет адрес: http://www.nap.bg" www.nap.bg

**Относно задълженията, опазване на околната среда:**

- Министерство на околната среда и водите:

- Информационен център на МОСВ; работи за посетители всеки работен ден от 14 до 17 ч.;

- 1000 София, ул. "У. Гладстон" № 67; Телефон: 02/ 940 6331;

- Интернет адрес: http://www3.moew.government.bg/

**Относно задълженията, закрила на заетостта и условията на труд:**

- Министерство на труда и социалната политика:

- Интернет адрес: http://www.mlsp.government.bg

- София 1051, ул. „Триадица“ №2

- Телефон: 8119 443

*Ако участник не представи Предложение за изпълнение на поръчката или представеното от него предложение за изпълнение не съответства на изискванията на Възложителя, той ще бъде отстранен от участие в процедурата.*

**7. Отделен запечатан непрозрачен плик, с надпис  
„Предлагани ценови параметри", съдържащ: „Ценово предложение” – попълнен и подписан Образец № 4 – оригинал.**

Ценовото предложение трябва да съответства на Предложението за изпълнение на поръчката по отношение на дейностите за изпълнение на поръчката. В противен случай, участникът се отстранява.

Участникът е единствено отговорен за евентуално допуснати грешки и пропуски в изчисленията на предложените от него цени, което удостоверява с подпис и печат на всеки един документ, включен в ценовото предложение.

*Участник, който не е представил единични анализни цени за всички отделни видове работи ще бъде отстранен от участие.*

**Извън плика с надпис „Предлагани ценови параметри” не трябва да е посочена никаква информация относно цената.**

**Участници, които по какъвто и да е начин са включили някъде в офертата си извън плика "Предлагани ценови параметри" елементи, свързани с предлаганата цена /или части от нея/, ще бъдат отстранени от участие в процедурата.**

При несъответствие между цифрова и изписана с думи цена ще се взема предвид изписаната с думи.

В цената на договора се включват всички разходи, свързани с качественото изпълнение на поръчката в описания вид и обхват.

**! От участие в процедурата се отстранява участник, предложил цена за изпълнение на поръчката по-висока от прогнозната стойност от предмета на поръчката е 802512,00лв. (осемстотин и две хиляди петстотин и дванадесет) без ДДС, като същата се явява и максимална стойност за офериране от участниците;**

Указания за подготовката на образците на документи, се съдържа във всеки отделен образец, предоставен от Възложителя.

При изготвяне на офертата всеки Участник трябва да се придържа точно към условията, обявени от Възложителя на обществената поръчка, посочени в настоящата документация.

***Г) Условия и ред за провеждане на процедурата. Сключване на договор. Достъп до документацията за участие. Разяснения по документацията за участие.***

**1. Предаване и получаване на офертата:**

1.1. Офертите се приемат на адрес: гр. Симеоновград, п.к. 6490, пл. „Шейновски“ № 3, в деловодството на общината.

1.2. Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

1.3. При получаване на офертата върху опаковката по чл. 47, ал. 2 от ППЗОП се отбелязват поредният номер, датата и часът на получаването, за което на приносителя се издава документ.

1.4. За получените оферти или заявления за участие при възложителя се води регистър, в който се отбелязват:

- подател на офертата или заявлението за участие;

- номер, дата и час на получаване;

- причините за връщане на заявлението за участие или офертата, когато е приложимо.

1.5. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

1.6. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра по т. 1.4. Не се допуска приемане на оферти от лица, които не са включени в списъка.

1.7. Получените оферти се предават на председателя на комисията по чл. 51 от ППЗОП, за което се съставя протокол с данните за подател, получаване, номер, дата и час на получаване или връщане. Протоколът се подписва от предаващото лице и от председателя на комисията.

1.8. Възложителят удължава сроковете за получаване на оферти, когато:

- в случаите по чл. 100, ал. 1 от ЗОП са внесени съществени изменения в условията по обявената поръчка, които налагат промяна в офертите на участниците;

Удължаването на срока за получаване на оферти трябва да е съобразено с времето, необходимо на лицата да се запознаят и да отразят разясненията или промените при изготвяне на офертите.

Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст **„Допълнение/ Промяна на оферта (с входящ номер)"** - За участие в публично състезание с предмет: „Реконструкция и рехабилитация на ул. “ Сан Стефано” в гр. Симеоновград“**.**

**2. Провеждане на процедурата. Разглеждане на офертите. Оценяване и класиране на офертите.**

След изтичането на срока за получаване на заявления за участие или на оферти възложителят назначава комисията по чл. 103, ал. 1 от ЗОП със заповед, в която определя:

- поименния състав и лицето, определено за председател;

- сроковете за извършване на работата;

- място на съхранение на документите, свързани с обществената поръчка, до приключване работата на комисията.

Срокът за приключване на работата на комисията, се определя от Възложителя в заповедта и може да бъде променян отново само с негова заповед. Срокът не може да бъде по-дълъг от срока на валидност на офертите определен в обявлението за обществената поръчка, освен ако участниците са удължили срока на валидност на офертите си след искане на Възложителя.

Комисията се състои от нечетен брой членове.

Комисията по чл. 103, ал. 1 от ЗОП започва работа след получаване на представените оферти и протокола по чл. 48, ал. 6 от ППЗОП.

Когато по обективни причини член на комисията не може да изпълнява задълженията си и не може да бъде заместен от резервен член, Възложителят издава заповед за определяне на нов член.

Членовете на комисията /и консултантите, ако има такива/ подписват и представят на Възложителя декларация, в която декларират, че:

а) нямат материален интерес от възлагането на обществената поръчка на определен участник;

б) не е налице конфликт на интереси с участниците в поръчката.

в) се задължават да пазят в тайна обстоятелствата, които са узнали във връзка със своята работа в комисията.

Комисията оценява офертите в съответствие с предварително обявените условия, критерии. Решенията на комисията се вземат с мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.

Комисията и всеки от членовете й са независими при изразяване на становища и вземане на решения, като в действията си се ръководят единствено от закона.

Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

Комисията отваря по реда на тяхното постъпване запечатаните непрозрачни опаковки и оповестява тяхното съдържание, като проверява и наличието на отделен запечатан плик с надпис „Предлагани ценови параметри”.

Най-малко трима от членовете на комисията подписват техническото предложение и плика с надпис „Предлагани ценови параметри”.

Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри”.

След извършването на посочените действията приключва публичната част от заседанието на комисията.

Комисията разглежда документите за съответствие с изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по 54, ал. 7 от ППЗОП и изпраща протокола на всички участници в деня на публикуването му в профила на купувача.

В срок до 5 работни дни от получаването на протокола по 54, ал. 7 от ППЗОП участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

След изтичането на срока от 5 работни дни комисията пристъпва към разглеждане на допълнително представените документи относно съответствието на кандидатите/участниците с изискванията към личното състояние и критериите за подбор.

При извършването на предварителния подбор и на всеки етап от процедурата комисията може при необходимост да иска разяснения за данни, заявени от кандидатите и участниците, и/или да проверява заявените данни, включително чрез изискване на информация от други органи и лица.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Ценовото предложение на участник, чиято оферта не отговаря на изискванията на възложителя, не се отваря.

Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват лицата по чл. 54, ал. 2 от ППЗОП. Комисията отваря ценовите предложения и ги оповестява.

Оценяването на предложенията се извършва по критерия „оптимално съотношение качество/цена”.

Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

Обосновката може да се отнася до:

- икономическите особености на производствения процес, на предоставяните услуги или на строителния метод;

- избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;

- оригиналност на предложеното от участника решение по отношение на строителството, доставките или услугите;

- спазването на задълженията по чл. 115;

- възможността участникът да получи държавна помощ.

Получената обосновка се оценява по отношение на нейната пълнота и обективност относно обстоятелствата, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

Комисията провежда публично жребий за определяне на изпълнител между класираните на първо място оферти, ако критерият за възлагане е най-ниска цена и тази цена се предлага в две или повече оферти.

Комисията изготвя протокол за резултатите от работата си в съответствие с чл. 181, ал.4 от ЗОП.

Назначената от Възложителя комисия съставя протокол за извършване на подбора на участниците, разглеждането, оценката и класирането на офертите. Възложителят утвърждава протокола по реда на чл. 106 ЗОП.

В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата.

Възложителят прекратява процедурата с мотивирано решение при наличие на основания по чл. 110 от ЗОП, а именно:

- не е подадена нито една оферта, заявление за участие или конкурсен проект или не се е явил нито един участник за преговори;

- всички оферти или заявления за участие не отговарят на условията за представяне, включително за форма, начин и срок, или са неподходящи;

- първият и вторият класиран участник откаже да сключи договор;

- са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

- поради неизпълнение на някое от условията по чл. 112, ал. 1 не се сключва договор за обществена поръчка;

- всички оферти, които отговарят на предварително обявените от възложителя условия, надвишават финансовия ресурс, който той може да осигури;

- отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

- са необходими съществени промени в условията на обявената поръчка, които биха променили кръга на заинтересованите лица.

Възложителят ***може да прекрати*** процедурата с мотивирано решение и когато:

- е подадена само една оферта, заявление за участие или конкурсен проект;

- има само едно подходящо заявление за участие или една подходяща оферта;

- има само един конкурсен проект, който отговаря на предварително обявените условия от възложителя;

- участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1, или

в) не докаже, че не са налице основания за отстраняване от процедурата.

Решенията в един и същи ден се изпращат до всички участници и се публикуват в профила на купувача.

**3. Сключване на договор за обществена поръчка.**

Възложителят сключва писмен договор за обществена поръчка с участника, определен за изпълнител в резултат на проведената процедура.

Договорът за обществена поръчка, който се сключва, трябва задължително да съответства на приложения в документацията проект на договор и да бъде допълнен с всички предложения от офертата на участника, въз основа на които е определен за изпълнител.

Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

- изпълни задължението по чл. 67, ал. 6 от ЗОП;

- представи определената гаранция за изпълнение на договора;

- извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите кандидати и/или заинтересованите участници за решението за определяне на изпълнител.

Изпълнителите сключват договор за подизпълнение с подизпълнителите, посочени в офертата.

В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Договорът за обществена поръчка може да бъде изменян само при условията на чл. 116 от ЗОП, а именно, когато:

1. промените са предвидени в документацията за обществената поръчка и в договора чрез ясни, точни и недвусмислени клаузи, включително клаузи за изменение на цената или опции; обхватът и естеството на възможните изменения или опции, както и условията, при които те могат да се използват, не трябва да води до промяна в предмета на поръчката или на рамковото споразумение;

2. поради непредвидени обстоятелства е възникнала необходимост от извършване на допълнителни доставки, услуги или строителство, които не са включени в първоначалната обществена поръчка, ако смяната на изпълнителя:

а) е невъзможна поради икономически или технически причини, включително изисквания за взаимозаменяемост или оперативна съвместимост със съществуващо оборудване, услуги или съоръжения, възложени с първоначалната поръчка, и

б) би предизвикала значителни затруднения, свързани с поддръжката, експлоатацията и обслужването или дублиране на разходи на възложителя;

3. поради обстоятелства, които при полагане на дължимата грижа възложителят не е могъл да предвиди, е възникнала необходимост от изменение, което не води до промяна на предмета на договора или рамковото споразумение;

4. се налага замяна на изпълнителя с нов изпълнител при някое от следните условия:

а) първоначалният изпълнител не е в състояние да продължи изпълнението на договора или рамковото споразумение и възможността за замяна е предвидена в документацията за обществената поръчка и в договора чрез ясни, точни и недвусмислени клаузи, касаещи възникването на конкретни условия;

б) налице е универсално или частично правоприемство в резултат от преобразуване на първоначалния изпълнител, чрез вливане, сливане, разделяне или отделяне, или чрез промяна на правната му форма, включително в случаите, когато той е в ликвидация или в открито производство по несъстоятелност и са изпълнени едновременно следните условия:

аа) за новия изпълнител не са налице основанията за отстраняване от процедурата и той отговаря на първоначално установените критерии за подбор;

бб) промяната на изпълнителя не води до други съществени изменения на договора за обществена поръчка или рамковото споразумение и не цели заобикаляне на закона;

5. се налагат изменения, които не са съществени;

6. изменението се налага поради непредвидени обстоятелства и не променя цялостния характер на поръчката или рамковото споразумение и са изпълнени едновременно следните условия:

а) стойността на изменението е до 10 на сто от стойността на първоначалния договор за услуги и доставки и до 15 на сто от стойността на първоначалния договор за строителство;

б) стойността на изменението независимо от условията по буква "а" не надхвърля съответната прагова стойност по чл. 20, ал. 1 от ЗОП.

**4. ГАРАНЦИЯ ЗА ИЗПЪЛНЕНИЕ НА ДОГОВОРА:**

Задължение за представяне на гаранция за изпълнение възниква само за участника, определен за изпълнител на обществената поръчка.

Гаранцията за изпълнение има обезпечителна и обезщетителна функция: от една страна, цели да стимулира изпълнителя към точно и качествено изпълнение на задълженията му по договора за обществена поръчка, а от друга страна - да послужи като обезщетение при недобросъвестно поведение от негова страна. **Гаранцията за изпълнение** е в размер на 5% (пет на сто) от стойността на договора без ДДС за изпълнение.

Гаранцията се предоставят в една от следните форми:

- парична сума;

- банкова гаранция;

- застраховка, която обезпечава изпълнението чрез покритие на отговорността на изпълнителя.

Определеният изпълнител избира свободно формата на гаранцията за изпълнение на договора за обществена поръчка.

Когато гаранцията е представена под формата на парична сума или банкова гаранция, то тогава тя може да се предостави от името на изпълнителя за сметка на трето лице – гарант. При представяне на гаранция, в платежното нареждане или в банковата гаранция, изрично се посочва договора, за който се представя гаранцията.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Разходите по откриването и поддържането на гаранцията са за сметка на Изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в настоящата процедура.

Гаранцията за изпълнение под формата на:

**Парична сума** трябва да бъде внесена по следната сметка на възложителя:Банка ДСК- АД, клон Димитровград , сметка IBAN BG16STSA 93003300701640, банков код STSABGSF

Ако участникът, определен за изпълнител, избере да представи гаранцията за изпълнение под формата на „парична сума”, платена по банков път,документът, удостоверяващ платената гаранция, следва да бъде заверен с подпис и печат от съответната банка и да се представи в оригинал. В случай че участникът е превел парите по електронен път (електронно банкиране), той следва да завери съответния документ с подпис и печат или само с подпис, в случай че печат не се изисква.

**Банкова гаранция,** следва да отговаря на следните изисквания:

- Гаранцията трябва да бъде безусловна, неотменима, с възможност да се усвои изцяло или частично в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при писмено искане от ВЪЗЛОЖИТЕЛЯТ, в случай че ИЗПЪЛНИТЕЛЯТ не е изпълнил някое от задълженията си по договора;

- Срок на валидност както следва: **30 (тридесет)** календарни дни след издаване на Разрешение за ползване.

**Застраховка**, която обезпечава изпълнението чрез покритие на отговорността на изпълнителя, то застраховката следва да отговаря на следните изисквания:

- Срок на валидност на застраховката е както следва: **30 (тридесет)** календарни дни след издаване на Разрешение за ползване;

- застрахователната сума по застраховката следва да бъде равна на 5% (пет процента) от стойността на договора без ДДС;

- застраховката трябва да бъде сключена за конкретния договор и в полза на Община Симеоновград;

- застрахователната премия трябва да е платима еднократно.

***Задържане и освобождаване на гаранцията.***

Предметът на настоящата обществена поръчка включва гаранционно поддържане съгл. чл.111, ал.10 ЗОП и в съответствие с Наредба № 2/31.07.2003 г. за въвеждане в експлоатация на строежите в Република България и минималните гаранционни срокове за изпълнение на СМР, съоръжения и строителни обекти. Възложителят е определил в проекта на договор каква част от гаранцията за изпълнение е предназначена за обезпечаване на гаранционното поддържане.

Условията и сроковете за задържане или освобождаване на гаранцията за изпълнение, се урежда с договора за възлагане на обществената поръчка между възложителя и изпълнителя.

Договорът за възлагане на обществената поръчка не се сключва преди спечелилият участник да представи гаранция за изпълнение.

Възложителят освобождава гаранцията за изпълнение, без да дължи лихви за периода, през който средствата законно са престояли при него.

**5. Изчисляване на срокове.**

Сроковете, посочени в тази документацията, са в календарни дни и се изчисляват както следва:

- когато срокът е посочен в дни, той изтича в края на последния ден на посочения период;

- когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния;

- когато срокът е в работни дни, това е изрично указано при посочването на съответния срок.

**6. Етични клаузи.**

Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилага Закона за обществените поръчки, Правилника за прилагане на закона за обществените поръчки и документацията за участие в процедурата.

В случай, че участниците в процедурата представят документи на език, различен от българския, и същите са представени и в превод на български език, при несъответствие в записите при различните езици, за валидни се считат записите на български език.

При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност: **Обявление, Решение, Документация (Описание на предмета на поръчката, Технически спецификации, Изисквания към участниците в процедурата, изисквания към офертите и необходимите документи, Проект на договор, Образци на документи).**

***Документът с най-висок приоритет е посочен на първо място.***

Всеки опит на участник да се сдобие с поверителна информация, да сключи незаконно споразумение с конкуренти или да окаже влияние върху комисията или възложителя по време на процеса на разглеждане, изясняване и оценка на офертите може да доведе до отстраняване на участника от процедурата или до административни наказания.

Когато предлага оферта, участникът трябва да не е повлиян от възможен конфликт на интереси и да няма равностойни взаимоотношения в тази връзка с други участници в процедурата за възлагане на обществената поръчка или страни, ангажирани в проекта. Ако по време на изпълнение на договора възникне такава ситуация, изпълнителят трябва незабавно да уведоми възложителя.

Изпълнителят трябва да действа във всеки един момент професионално, безпристрастно и в съответствие с кодекса за етично поведение на професията си. Той трябва да се въздържа от всякакви публични изявления във връзка с обществената поръчка, проекта като цяло или услугите, направени без предварителното одобрение на възложителя.

За периода на изпълнение на договора, изпълнителят и неговият персонал ще спазват човешките права.

Изпълнителят и неговите служители не трябва да упражняват каквато и да било дейност или да получават облага, която е в разрез с техните задължения към възложителя.

Изпълнителят и неговите служители са задължени да запазят професионална тайна за целия срок на договора, както и след неговото завършване. Всички доклади и документи, изготвени или получени от изпълнителя, са конфиденциални.

Изпълнителят ще се въздържа от всички взаимоотношения, които могат да компрометират неговата независимост или независимостта на служителите му.

**7. Комуникация между възложителя и участниците.**

Всички комуникации и действия на Възложителя и на участниците, свързани с настоящата процедура, се извършват в писмен вид. Обменът на информация между Възложителя и участниците се извършва по един от следните начини:

* Лично - срещу подпис;
* По пощата – чрез препоръчано писмо с обратна разписка, изпратено на посочения от участника адрес;
* Чрез куриерска служба с обратна разписка;
* Електронна поща /e-mail/, чрез електронен подпис;
* По всеки друг допустим от закона начин;
* Чрез комбинация от тези средства.

За получено уведомление по време на процедурата се счита това, което е достигнало до адресата, на посочения от него адрес/факс номер/електронна поща или получено на ръка лично или от законният представител на юридическото лице или от лицето, посочено за контакти в офертата на участника. Когато участникът е променил своя адрес или факс номер и не е информирал своевременно за това ответната страна, или адресатът не желае да приеме уведомлението, за получено се счита това уведомление, което е достигнало до адреса/факса/електронната поща, известен на изпращача.

Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

При различие в съдържанието на документи представени в писмен вид (на хартия) и на електронен носител, за валидно се счита записаното в писмен вид на хартиен носител.

Информация, която е представена само на електронен носител, без да е представена и в писмен вид (на хартия), няма да се приема като предоставена в процедурата.

**8. Други указания.**

Във връзка с провеждането на процедурата и подготовката на офертите от участниците за въпроси, които не са разгледани в настоящата документация, се прилага Закона за обществените поръчки, правилника за прилагането му и приложимото законодателство на Република България.

**9. Предоставяне на достъп до документацията за участие.**

От датата на публикуването на обявлението се предоставя пълен достъп по електронен път до документацията за участие в процедурата на интернет адрес на Община град Добрич - посочен в обявлението за откриване на процедурата.

**10. Условия и ред за получаване разяснения по документацията за участие.**

Лицата могат да поискат писмено от възложителя разяснения по решението, обявлението и документацията за обществената поръчка до 5 дни преди изтичане на срока за получаване на офертите.

Разясненията се публикуват в профила на купувача на Възложителя в 3-дневен срок от получаване на искането. В разяснението не се посочва лицето, направило запитването.

**11. Конфликт на интереси.**

Конфликт на интереси съществува, когато безпристрастното и обективно упражняване на функциите на финансов участник или друго лице, посочено в параграф 1, е опорочено по причини, свързани със семейството, емоционалния живот, политическата или националната принадлежност, икономически интерес или всякакъв друг интерес, който е общ с този на получателя.

ИЗПЪЛНИТЕЛЯТ е длъжен да не предприема каквито и да са дейности, които могат да го поставят в хипотеза на конфликт на интереси по смисъла на чл. 57 от Регламент №966/2012 г. и относимото национално законодателство.При наличие на такъв риск ИЗПЪЛНИТЕЛЯТ предприема всички необходими мерки за избягване на конфликт на интереси, и уведомява незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

**12.Поверителност**

ИЗПЪЛНИТЕЛЯТ и неговите служители трябва да запазят професионална тайна по време на изпълнение на Договора, както и след приключването му. В тази връзка, освен с предварителното писмено съгласие, ИЗПЪЛНИТЕЛЯТ и неговите служители не трябва да предават на което и да било физическо или юридическо лице конфиденциална информация, която им е била разкрита или която са открили, както и да правят обществено достояние информация относно препоръките, направени по време на или като резултат от изпълнението на Договора.

ВЪЗЛОЖИТЕЛЯТ и ИЗПЪЛНИТЕЛЯТ се задължават да запазят поверителността на всички предоставени документи, информация или други материали за срок не по-малко от три години.

**РАЗДЕЛ VII – МЕТОДИКА ЗА ОПРЕДЕЛЯНЕ НА**

**КОМПЛЕКСНА ОЦЕНКА НА ОФЕРТАТА**

**1.Оценка на офертите**

Обществената поръчка се възлага въз основа на икономически най-изгодната оферта, съгл. чл. 70, ал. 1 от ЗОП.

Икономически най-изгодната оферта се определя в съответствие с чл. 70, ал. 2, т. 3 от Закона за обществените поръчки (ЗОП) въз основа на критерий за възлагане „оптимално съотношение качество/цена".

**2. Общи правила:**

Методиката за комплексна оценка на офертите се прилага само спрямо онези участници, които отговарят на изискванията на възложителя за лично състояние и критериите за подбор, описани в документацията за участие.

Използваната от възложителя Методиката за комплексна оценка на офертите определя показателите за оценка, относителната им тежест в комплексната оценка и начина за определяне на оценката по всеки показател като:

- дава възможност да се оцени нивото на изпълнение, предложено във всяка оферта, в съответствие с предмета на обществената поръчка и техническите спецификации;

- дава възможност да бъдат сравнени и оценени обективно техническите предложения в офертите;

- осигурява на участниците достатъчно информация за правилата, които ще се прилагат при определяне на оценката по всеки показател, като за:

а) количествено определимите показатели са определени стойности в цифри и са посочени начинът за тяхното изчисляване;

б) качествените показатели, които са количествено неопределими, е посочен начинът за тяхното оценяване от комисията с конкретна стойност чрез експертна оценка.

Оценките по отделните показатели се представят в числово изражение с точност до втория знак след десетичната запетая.

Икономически най-изгодната оферта се определя въз основа на критерий за възлагане „оптимално съотношение качество/цена" по чл. 70, ал. 2, т. 3 от ЗОП.

**3. Показатели за оценка и относителни тегла в комплексната оценка (КО):**

Комплексната оценка (КО) се формира като съвкупност от технически и ценови показатели.

Информацията за определяне на оценката по техническия показател се взема от Техническото предложение на всеки участник (Образец № 3) и приложенията към него, а информацията относно предлаганата цена - съответно от Ценовото предложение (Образец №4).

***Забележка:***Комплексната оценка (КО) се изчислява с точност до втория знак след десетичната запетая.

Комплексната оценка (КО) на офертата на участника се изчислява по формулата:

**КО = Р х 50% + Сх10% + Ц х 40%**

Комплексната оценка се формира като сума от оценките от трите показателя в методиката и максималната оценка, която може да получи даден участник е 100 (сто) точки. На първо място ще бъде класиран участникът, получил най-голям брой точки, а останалите участници се подреждат в низходящ ред съобразно получената от всеки комплексна оценка.

В табличен вид са показани показателите за оценка на офертата и тяхното относително тегло в комплексната оценка (КО):

|  |  |  |  |
| --- | --- | --- | --- |
| **Наименование на показателя** | **Обозначение на показателя** | **Максимално възможен бр. точки** | **Относителна тежест в КО** |
| **1. Работна програма** | **Р** | **100** | **50%** |
| **2. Срок за изпълнение** | **С** | **100** | **10%** |
| **3. Предлагана цена** | **Ц** | **100** | **40%** |

**4. Начин за определяне на оценката на показателите:**

Комплексната оценка (КО) на всеки участник се получава като сума от оценките на следните три показателя:

• Технически показател „Работна програма" (Р) с максимален брой точки 100 и относителна тежест в комплексната оценка - 50 %.

• Срок за изпълнение (С)с максимален брой точки 100 и относителна тежест в комплексната оценка - 10 %.

• Ценови показател „Предлагана цена" (Ц) с максимален брой точки 100 и относителна тежест в комплексната оценка - 40 %.

Комплексната оценка на офертите се изчислява по следната формула:

**КО = Р х 50% + Сх10% + Ц х 40%**

**4.1. Оценка по техническия показател „Работна програма"** (Р) -

Максималният брой точки по показателя е 100 точки. Относителната тежест на показателя в комплексната оценка е 50%.

• Всички предложения, допуснати до оценка по техническия показател „Работна програма" (Р) се оценяват по следния начин:

|  |  |  |
| --- | --- | --- |
| ***РАБОТНА ПРОГРАМА*** | | **Максимален**  **брой точки**  **(100 т.)** |
| *Задължителни елементи на работната програма:*  1. Пълно описание на конкретната организация на работа по видове работи, с включени мерки по изпълнение на изискванията на техническата спецификация за организацията на работа и изискванията на обявлението с приложено разпределение на техническите и човешки ресурси за реализиране на поръчката по видове работи. Участникът, определен за изпълнител предлага организация на необходимия персонал и техника за изпълнението на обществената поръчка, в съответствие с предварително обявените условия на обществената поръчка.  2. Организационни възможности, методи на работа, гарантиращи срочност и качество на изпълнението. Комплекс от действия, с които участникът се ангажира за постигане на срочност и качество. В обяснителната записка участникът следва да развие своята стратегия, условията, методите, похватите и организацията на работата по реализиране на предмета на поръчката.  3. Поименно разпределение на отговорностите в рамките на осъществяваната роля на всяко едно от лицата ангажирани в изпълнението на обществената поръчка. Участникът трябва да представи система за организация на действията на лицата по-горе при извършване на дейностите в обхвата на поръчката, която предвижда да създаде.  4. Участникът описва организацията и координацията си при изпълнението на обществената поръчка.  5. Участникът следва да представи модел на взаимоотношения с представителите на възложителя и различните участници в процеса на изпълнение на предмета на поръчката. Посочват се брой писмени доклади на изпълнителя до възложителя за напредъка на изпълнението, както и минималното съдържание на доклада.  6. Участниците задължително трябва да поемат ангажимент да осигурят лице, с което представители на възложителя да контактуват по всички въпроси, касаещи изпълнението, и което при необходимост - болест, нетрудоспособност и т.н. - да бъде заместено от друго лице. Посочват се трите имена на определените лица и мобилен телефон за връзка с тях. При промяна на определените лица или на номерата на телефоните или факса изпълнителят е длъжен да уведоми своевременно възложителя.  7. Мерки за осигуряване на максимална сигурност на собствения персонал и здравословни и безопасни условия на труд.  8. Методи и организация на текущия контрол от изпълнителя върху качеството на доставките на материалите, необходими при изпълнение на поръчката.  9. Основните нормативни изисквания, свързани с предмета на поръчката, които ще се съблюдават и тяхното конкретно приложение.  10. Участникът трябва да отрази срока, който предлага за отстраняване на дефекти по време на гаранционния срок на обекта.  11. Участникът представя описание на материалите, които ще се доставят при изпълнение на поръчката, както и технологията на тяхното полагане, доставчиците, от които ще ги осъществява.  12. По строителната част - участникът представя пълно описание на процесите и тяхната последователност, точна технология за всички видове работи в обхвата на поръчката, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълна завършеност, в това число конкретно посочване на материалните и човешки ресурси.  13. Към работната програма, участникът прилага задължително подробен линеен график за изпълнение на предвидените дейности, с приложена диаграма на работната ръка. Графикът следва да представя работната програма на участника в дни, като прецизира съответните дейности и да е съобразен с технологичната последователност на строителните процеси. Линейният график е график за изпълнение на конкретните строителни работи и следва да отразява всички посочени в работната програма дейности. Линейният график трябва да е придружен с Диаграма на работната ръка. Линейният график за изпълнение на поръчката трябва да бъде съобразен с инвестиционния проект и техническата спецификация. В графика трябва да бъдат включени всички дейности по изпълнение на поръчката.  На оценка по показател „Работна програма“ подлежат само оферти, в които предложената организация на работа обхваща всички задължителни елементи на организацията на работа и всички задължителни елементи от организацията са отразени в Линейния график и Диаграмата на работната ръка. | |  |
| Фактори, влияещи на оценката:  По този показател  комисията оценява  следните елементи:  - организацията на работата по реализиране предмета на поръчката;  - обособените етапи на работа заедно с разпределението на  техническите ресурси и работната сила в това число видове работи;  - координация на дейностите и  взаимодействие с различните участници в процеса и изложената  информацията по всеки един от елементите   * - отразяване на елементите от работната програма в Линейния график и Диаграмата на работната ръка Комисията не оценява предложената Работна програма, ако в същата са посочени човешки ресурси и/или, технически средства и/или пособия, които не се покриват от декларираната   осигуреност на ресурси от страна на участника. По-високо се оценява Работната програма на участник, която надгражда  представената в офертата „Обяснителна записка" и  Техническата спецификация на  възложителя с поясняващи текстове, свързани с обясняване на  последователността, ползваните похвати при изпълнението на  отделните задачи като съвкупност от действия, мерки, следвани добри практики, прилагани  информационни източници и нормативни изисквания, следвани  правила за ръководство на ресурсите и тяхната организация и други подобни обстоятелства,  очертаващи индивидуалния подход на участника по всеки  етап от изпълнението. С така представената надграждаща  информация се удостоверява постигане на по-високо качество от минимално дължимото според спецификата на видовете работи и  изпълнението има иновативни характеристики, позволяващо  експлоатация на резултатите за по-голям срок/устойчивост на  реализираните резултати. | 100 точки - Максималният брой се получава от участник, когато съдържанието на „Работната програма" е в съответствие с Техническата спецификация и изискванията на възложителя, като е представена информация по всеки от елементите на програмата, за ангажимент, дейност, конкретния вид СМР в съдържанието на дължимото изпълнение съгласно условията на документацията и обявлението и са описани характеристиките на подхода на участника за осъществяването на всяка задача с включена организация на човешки ресурси и технически средства и пособия, като участника е поел ангажимент да изпълни предвидените в обществената поръчка условия. Едновременно с горните условия трябва да са налице следните обстоятелства, съществено влияещи върху качеството на изпълнението:  а) описаната „Работна програма“, представляващо част от Техническото предложение, надгражда задължителни елементи на организацията на работа с поясняващи текстове, свързани с обясняване на последователността, ползваните похвати при изпълнението на отделните задачи като съвкупност от действия и мерки, следвани добри практики, прилагани информационни източници и нормативни изисквания, съблюдавани правила за ръководство на ресурсите и тяхната организация и други подобни обстоятелства, очертаващи индивидуалния подход на участника по всеки етап от изпълнението по всеки вид работа с организация на човешки ресурс и технически средства, и при условие, че са налице едновременно и четирите обстоятелства: 1. За всяка от дейностите е показано разпределението на човешкия ресурс (кой какво ще изпълнява) на ниво отделна задача.  \* *За целите на настоящата методика под „задача" се разбира обособена част от дефинирана дейност, която може да бъде самостоятелно възлагана на отделно лице/лица и чието изпълнение може да се проследи еднозначно, т.е. има ясно дефинирани начало и край и измерими резултати.*  2. За всяка дейност са дефинирани необходимите ресурси за нейното изпълнение (техника, материали, пособия, срещи с възложителя, срещи със заинтересовани страни и др.) и задълженията на отговорния/те за изпълнението й лице/лица.  3. Предложени са мерки за вътрешен контрол и организация на работата на екипа, с които да се гарантира качествено изпълнение на поръчката.  4. Посочени са и други дейности, извън посочените в изискванията на възложителя, които са описани като съдържание и е обосновано, че тяхното включване ще доведе до повишаване качеството на изпълнение на поръчката.  \*„*Обосновано" за целите на настоящата методика, означава обяснение за приложимостта и полезността на предложените дейности при изпълнението на поръчката.* |  |
| 60 точки - Този брой точки се дава на участник, когато съдържанието на „Работната програма" е в съответствие с Техническата спецификация и изискванията на възложителя, като е представена информация по всеки от елементите на „Работната програма", за ангажимент, дейност, конкретния вид СМР в съдържанието на дължимото изпълнение, съгласно условията на документацията и обявлението и са описани характеристиките на подхода на участника за осъществяването на всяка задача с включена организация на човешки ресурси и технически средства и пособия, като участника е поел ангажимент да изпълни предвидените в обществената поръчка условия. Едновременно с горните условия трябва да са налице следните обстоятелства, съществено влияещи върху качеството на изпълнението:  а) описаната организация на работа в „Работната програма" като част от Техническото предложение надгражда описанието на предмета на поръчката в Техническата спецификация за някои видове работи с поясняващи текстове, свързани с обясняване на последователността, но не е описан индивидуалния подход на участника по всеки етап от изпълнението по всеки вид работа с организация на човешки ресурс и технически средства и са налице две от следните обстоятелства съществено влияещи върху качеството на изпълнението, а именно:  1. За всяка от дейностите не е показано разпределението на човешкия ресурс (кой какво ще изпълнява) на ниво отделна задача.  \* *За целите на настоящата методика под „задача" се разбира обособена част от дефинирана дейност, която може да бъде самостоятелно възлагана на отделно лице/лица и чието изпълнение може да се проследи еднозначно, т.е. има ясно дефинирани начало и край и измерими резултати).*  2. За всяка дейност не са дефинирани необходимите ресурси за нейното изпълнение (техника, материали, пособия, срещи с възложителя, срещи със заинтересовани страни и др.) и задълженията на отговорния/те за изпълнението й лице/лица.  3. Не са предложени мерки за вътрешен контрол и организация на работата на екипа, с които да се гарантира качествено изпълнение на поръчката.  4. Не са посочени и други дейности извън посочените в изискванията на възложителя, които са описани като съдържание и е обосновано, че тяхното включване ще доведе до повишаване качеството на изпълнение на поръчката.  *\*„ Обосновано" за целите на настоящата методика, означава обяснение за приложимостта и полезността на предложените дейности при изпълнението на поръчката.* |  |
|  | 20 точки - Този брой точки се дава на участник, когато съдържанието на „Работната програма" е в съответствие с Техническата спецификация и изискванията на възложителя, като е представена информация по всеки от елементите на „Работната програма", за ангажимент, дейност, конкретния вид СМР в съдържанието на дължимото изпълнение, съгласно условията на документацията и обявлението. Едновременно с горните условия трябва да са налице следните обстоятелства, съществено влияещи върху качеството на изпълнението:  а), описаната организация на работа в „Работната програма" като част от Техническото предложение надгражда представеното в документацията описание на предмета на поръчката в Техническата спецификация за някои видове работи с поясняващи текстове, свързани с обясняване на последователността, но не са описани ползваните похвати при изпълнението на отделните задачи, като съвкупност от действия и мерки, следвани добри практики, прилагани информационни източници и нормативни изисквания, съблюдавани правила за ръководство на ресурсите и тяхната организация и другиподобни обстоятелства, очертаващи  индивидуалния подход на участника по всеки етап от изпълнението по всеки вид работа с организация на човешки ресурс и технически средства и едновременно с горните условия са налице повече от две от следните обстоятелства, съществено влияещи върху качеството на изпълнението, а именно:  1. За всяка от дейностите не е показано разпределението на човешкия ресурс (кой какво ще изпълнява) на ниво отделна задача.  \*3а *целите на настоящата методика под „задача" се разбира обособена част от дефинирана дейност, която може да бъде самостоятелно възлагана на отделно лице/лица и чието изпълнение може да се проследи еднозначно, т.е. има ясно дефинирани начало и край и измерими резултати)*.  2. За всяка дейност не са дефинирани необходимите ресурси за нейното изпълнение (техника, материали, пособия, срещи с възложителя, срещи със заинтересовани страни и др.) и задълженията на отговорния/те за изпълнението й лице/лица.  3. Не са предложени мерки за вътрешен контрол и организация на работата на екипа, с които да се гарантира качествено изпълнение на поръчката.  4. Не са посочени и други дейности, извън посочените в изискванията на възложителя, които са описани като съдържание и е обосновано, че тяхното включване ще доведе до повишаване качеството на изпълнение на поръчката. \*„*Обосновано" за целите на настоящата методика, означава обяснение за приложимостта и полезността на предложените дейности при изпълнението на поръчката.* |  |

**4.1. Оценка по показател „Предлагана цена”(Ц)** -

**Показател „Предлагана цена”(Ц) –** Представлява оценка на предложената цена на участника и се формира по следната формула :

**Ц= Ц *мин.* / Ц *участник* х100**

където:

Ц *мин* – предложена най-ниска цена за изпълнение на поръчката;

Ц у*частник* – предложена цена от съответния участник.

***Забележка: Прогнозната стойност на обществената поръчка е 802512,00лв. (осемстотин и две хиляди петстотин и дванадесет) без ДДС, като същата се явява и максимална стойност за офериране от участниците .***

Ценовото предложение на участниците не може да надхвърля горепосочената максимална обща стойност на поръчката.

Оферти, надхвърлящи максималната стойност на поръчката ще бъдат предложени за отстраняване, поради несъответствие с това предварително обявено условие.

**Показател „Срок за изпълнение”(С) –** Представлява оценка на предложения от участника срок за изпълнение и се формира по следната формула:

**С= С *мин.* / С *участник* х100**

където:

С *мин* – предложен най-кратък срок за изпълнение на поръчката;

С *участник* – предложен срок за изпълнение от съответния участник.

**Забележка:**

С цел да се избегне предлагане на срок за изпълнение на поръчката, който е необосновано кратък и голяма вероятност това да доведе до невъзможност да бъде спазен и съответно забавяне на изпълнение на поръчката, по направени предварителни разчети и относно технологичното време за изпълнение е даден минимален и максимален срок в календарни дни за предвидените СМР до **70 (седемдесет) календарни дни**, като този срок се явява максимален срок за офериране от участниците при подаване на оферта за участие и минимален срок за изпълнение на СМР от **30 (тридесет) календарни дни**, като този срок се явява минимален срок за офериране от участниците при подаване на оферта за участие.

**РАЗДЕЛ VІII - ПРОЕКТ НА ДОГОВОР**

**ДОГОВОР**

**№ ……………**

Днес, ………………..... 2018 г., в гр. Симеоновград, между:

**1. ОБЩИНА СИМЕОНОВГРАД,** със седалище и адрес на управление: пл.”Шейновски” № 3, гр.Симеоновград, ЕИК (код по Булстат) 000903729, представлявана от Кмета на Община Симеоновград –МИЛЕНА РАНГЕЛОВА, и Директора на Дирекция “ФСД”-Главен счетоводител – АНТОАНЕТА ТРИФОНОВА, наричана за краткост ВЪЗЛОЖИТЕЛ от една страна и

**2. „.....................................”**, със седалище и адрес на управление в гр. ........................, ул. „......................” №...., вх,.., ет..., ап..., вписано в Търговския регистър при Агенция по вписванията под ЕИК ..........., представлявано от управителя ....................... от друга страна, наричана за краткост ИЗПЪЛНИТЕЛ

на основание чл. 112, ал. 1 от ЗОП, във връзка с проведена процедура „публично състезание“ за възлагане на обществена поръчка, с предмет: **„Реконструкция и рехабилитация на ул.**

**“ Сан Стефано” гр. Симеоновград“**, открита с Решение № ……/………... г. на Кмета на Община град Симеоновград и приключила с Решение № ……/………... г. на Кмета на Община град Симеоновград се сключи настоящият договор за следното:

**I. ПРЕДМЕТ НА ДОГОВОРА**

**Чл.1.(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни срещу уговореното в настоящия договор възнаграждение по обществена поръчка за строителство с предмет: **„Рехабилитация и реконструкция на участък от ул. „Сан Стефано“, град Симеоновград, община Симеоновград, област Хасково“.**

**(2)** Дейностите, предмет на поръчката, трябва да бъдат извършени в обхват съгласно Описанието и изискванията на Техническата спецификация на Възложителя – ***Приложение №1***, Техническото предложение на Изпълнителя и приложенията към него - ***Приложение №2*** и Ценово предложение на Изпълнителя и приложенията към него - ***Приложение №3***, представляващи неразделна част от този договор, както и в съответствие с нормативните и техническите изисквания за този вид работи.

**(3)** Изпълнението на поръчката, предмет на настоящия договор ще се извърши с материали на **ИЗПЪЛНИТЕЛЯ**, съгласно посоченото в Техническата спецификация на Възложителя, Техническото предложение на Изпълнителя и Инвестиционните проекти.

**II. СРОК НА ИЗПЪЛНЕНИЕ**

**Чл.2.(1)** Срокът за изпълнение на предмета на обществената поръчка е **.................(словом: ………….….) календарни дни** от датата на откриване на строителната площадка, съгласно Техническото предложение на Изпълнителя и приложения към него - ***Приложение №2*** към настоящия договор. Срокът за изпълнение започва да тече от датата на подписване на Протокол за откриване на строителна площадка и определяне на строителна линия и ниво за строежа (Приложения № 2 и 2а към чл.7, ал.3, т.2 от Наредба № 3 от 31 юли 2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (Приложение №15 към чл.7, ал.3, т.15 от Наредба № 3 от 31 юли 2003 г. за съставяне на актове и протоколи по време на строителството).

1. „Срокът за изпълнение на договора” е периодът от време, считан от датата на откриване на строителната площадка до изпълнението на всички задължения по него.

**IIІ. ЦЕНА, РЕД, СРОКОВЕ И УСЛОВИЯ ЗА РАЗПЛАЩАНЕ**

**Чл.3.(1)Общата цена на поръчката,** съгласно Ценово предложение на Изпълнителя и приложенията към него *-* ***Приложение №*3**, **неразделна част от настоящия договор** е**....................... лв. (словом: ……………………….) без ДДС** или **........................лв. (словом: ……………………………………. ) с ДДС**.

**(2)** Цената по ал.1 включва всички разходи на **ИЗПЪЛНИТЕЛЯ** по реализацията на предмета на поръчката, включително цената на вложените материали, подготовка на строителството, работната ръка, депонирането на строителни отпадъци, извънреден труд, застраховка на всички СМР, печалба за **ИЗПЪЛНИТЕЛЯ** и всички други присъщи разходи, неупоменати по-горе.

**Чл.4.** За извършените работи по договора, **ВЪЗЛОЖИТЕЛЯТ** извършва плащания на **ИЗПЪЛНИТЕЛЯ** като следва:

**4.1. Авансово плащане** в размер на **30% (тридесет процента)** от уговорено в договора възнаграждение, платимо в срок до 10 (десет) календарни дни след подписване на Протокол образец 2 и 2а за откриване на строителната площадка и определяне на строителна линия и ниво от Наредба № 3 от 2003 г. за съставяне на актове и протоколи по време на строителството и при представяне от **ИЗПЪЛНИТЕЛЯ** на следните документи: Оригинал на разходооправдателен документ за дължимата сума, съдържащ всички реквизити, съгласно българското законодателство и съгласно изискванията на Закона за счетоводството.

**4.1.1** Авансът се приспада от окончателното плащане дължимо от **ВЪЗЛОЖИТЕЛЯ** на **ИЗПЪЛНИТЕЛЯ**.

**4.2. Окончателно плащане** до размера на уговореното в договора възнаграждение, се извършва въз основа на следните документи:

* Констативен акт за установяване годността за приемане на строежа (*Приложение № 15 към чл.7, ал.3, т.15 от Наредба № 3/31.07.2003 г.*);
* Оригинал на разходооправдателен документ за дължимата сума, съдържащ всички реквизити, съгласно българското законодателство и съгласно изискванията на Закона за счетоводството**.**

**4.2.1Окончателното плащане** се извършва в **14 (четиринадесет)** дневен срок след одобрението от страна на **ВЪЗЛОЖИТЕЛЯ** на фактура за окончателното плащане и изброените в т.4.2. документи.

**Чл.5.** Всички плащания се извършват с платежно нареждане по банковата сметка на **ИЗПЪЛНИТЕЛЯ:**

|  |  |
| --- | --- |
| **IBAN:** |  |
| **BIC:** |  |
| **При банка:** |  |

**5.1.** За извършване на плащанията **ИЗПЪЛНИТЕЛЯТ** изготвя фактура, която следва да съдържа следната задължителна информация:

Получател**: ОБЩИНА СИМЕОНОВГРАД,** със седалище и адрес на управление: пл.”Шейновски” № 3, гр.Симеоновград, ЕИК 000903729, представлявана от МИЛЕНА РАНГЕЛОВА - кмет, получил фактурата: ............................ – ВЪЗЛОЖИТЕЛЯ или упълномощено от него лице, Номер на документа, дата, място. В описателната част следва да се впише следният текст: „Договор за обществена поръчка № ……./………201.. г.

* 1. **ВЪЗЛОЖИТЕЛЯТ** не заплаща суми за непълно и/или некачествено извършени от **ИЗПЪЛНИТЕЛЯ** работи преди отстраняване на всички недостатъци. Отстраняването на недостатъците е за сметка на **ИЗПЪЛНИТЕЛЯ.**
  2. Изменения в количеството на отделните видове строително-монтажни работи се допускат само при установени по време на строителството разлики в предвидените количества на отделните видове СМР/СРР, в следствие направени точни измервания на мястото на изпълнение в рамките на общата цена и при доказване на необходимост за това изменение. Същите се остойностяват по единичните цени за отделните видове строително-монтажни работи, посочени в офертата на **ИЗПЪЛНИТЕЛЯ**. (***Приложение № 3*** към договора).
  3. Разходи по откриването и обслужването на гаранцията са за сметка на **ИЗПЪЛНИТЕЛЯ**, а разходите по евентуалното й усвояване са за сметка на **ВЪЗЛОЖИТЕЛЯ**.
  4. **ВЪЗЛОЖИТЕЛЯТ** има право да откаже плащането на аванса по т. 4.1. когато:
  + гаранцията не е открита и не му е представена в определения срок;
  + в посочения срок му е представена гаранция с допълнителни условия или с условия, които се различават от изискваните от **ВЪЗЛОЖИТЕЛЯ**.

**5.6.** Допълнителни работи извършени от **ИЗПЪЛНИТЕЛЯ** няма да бъдат заплащани от

**ВЪЗЛОЖИТЕЛЯ.**

**IV. РЕД НА ПРИЕМАНЕ НА РАБОТАТА ПО ДОГОВОРА**

**Чл.6. (1)** Предаването и приемането на извършените строителни и монтажни работи - предмет на договора, ще се удостоверява с протокол за установяване на действително извършени работи, подписан от представители на страните по Договора или от конкретно определените в договора правоспособни лица. Всеки протокол се придружава от необходимите сертификати за качество на вложените материали, протоколи съставени по реда Наредба № 3 за съставяне на актове и протоколи по време на строителството, декларации за съответствие на вложените материали със съществените изисквания към строителните продукти и подробни ведомости. Гореизброените документи, се проверяват и подписват от **КОНСУЛТАНТА**, **упражняващ строителният надзор на строежа**. Работата се приема и по нормативно определения ред.

**(2)**След цялостното изпълнение на обществената поръчка правото на собственост, включително авторското право и сродните му права, върху резултатите от изпълнението на обществената поръчка, докладите и други документи, свързани с него, както и върху придобитите активи, възниква за ВЪЗЛОЖИТЕЛЯ.

**V. СТРОИТЕЛСТВО**

**Чл.7.(1)** Преди започване на строително-монтажните работи, **ИЗПЪЛНИТЕЛЯТ** може да изгради временната си строителна база, в която следва да осигури най-малко следните складови площи и офиси:

* Временни складове за доставяните от **ИЗПЪЛНИТЕЛЯ** материали, с оглед изискванията за съхранението им;
* Площадки за складиране на строителни отпадъци;
* Офиси и битови помещения за персонала на **ИЗПЪЛНИТЕЛЯ**.
  1. След приключване на работите по предмета на договора, **ИЗПЪЛНИТЕЛЯТ** своевременно ще демонтира от временната си база всичките си съоръжения (складове, офиси и битови помещения), ще изтегли цялата си механизация и невложени материали и ще разчисти за своя сметка всички отпадъци.
  2. **ИЗПЪЛНИТЕЛЯТ** трябва да вземе всички необходими мерки за опазване на околната среда (на и извън строителната площадка и на временната си строителна база), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора.
  3. **ИЗПЪЛНИТЕЛЯТ** може да започне строителните и монтажните работи по предмета на договора, само следподписването на Протокол обр. 2 и 2а за откриване на строителна площадка и определяне на строителна линия и ниво.
  4. **ИЗПЪЛНИТЕЛЯТ** ще извърши всички работи във връзка със строежите в съответствие с одобрените и съгласувани инвестиционни проекти, при точно спазване на клаузите на договора и приложенията към него, а също така и при спазване изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора.
  5. **ВЪЗЛОЖИТЕЛЯТ** предоставя на **ИЗПЪЛНИТЕЛЯ** достъп от одобрените от него и съгласувани инвестиционни проекти за строежа за ползване по време на строителството и копие на разрешението за строеж.
  6. **ИЗПЪЛНИТЕЛЯТ** ще достави и ще влага в строежите висококачествени материали и строителни изделия, определени в проекта. Същите трябва да отговарят на техническите изисквания и на количествата, определени в инвестиционните проекти, Предложението за изпълнение на поръчката на Изпълнителя, както и на изискванията по приложимите стандарти. Доставяните материали трябва да са придружени със съответните сертификати за качество и произход, декларации за съответствие от производителя/от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, относно тези видове документи.

**Чл.8. (1)** По време на изграждането на строежите, **ИЗПЪЛНИТЕЛЯТ** е длъжен да спазва всички изисквания на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

* 1. **ИЗПЪЛНИТЕЛЯТ** е длъжен да спазва разработения и одобрен План за безопасност и здраве за строежа.
  2. При аварии (течове, прекъсване на електрозахранване и др.) **ИЗПЪЛНИТЕЛЯТ** предприема незабавни мерки за предотвратяване на по-нататъшното разрастване на аварията, както и мерки за ограничаване на щетите. **ИЗПЪЛНИТЕЛЯТ** информира **ВЪЗЛОЖИТЕЛЯ** за настъпилото събитие незабавно след откриване на аварията.
  3. При възникване на аварийни ситуации, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за причините, вината, сроковете и предлага начина на отстраняването им.
  4. Когато аварията е възникнала по вина на **ИЗПЪЛНИТЕЛЯ**, същият е длъжен незабавно да я отстрани за негова сметка.
  5. **ИЗПЪЛНИТЕЛЯТ** е длъжен да извърши приемни измервания, да състави протоколи и извърши всички изпитания съгласно изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора.
  6. Разходите във връзка с изпитанията, с изготвянето на доклади и анализи от сертифицирани лаборатории, както и разходите за контролни измервания от специализираните държавни контролни органи във връзка с въвеждане на строежите в експлоатация, са за сметка на **ИЗПЪЛНИТЕЛЯ**.

**Чл.9 (1)** След завършване на всички, включени в обхвата на договора работи, **ИЗПЪЛНИТЕЛЯТ** изпраща писмена покана до **ВЪЗЛОЖИТЕЛЯ** за съставяне на Констативен акт образец 15. Към поканата **ИЗПЪЛНИТЕЛЯТ** прилага всички съставени в хода на строителството необходими актове и протоколи, предвидени в Наредба № 3 от 31.07.2003 г. за съставяне на актове и протоколи по време на строителството.

* 1. След подписване на Констативен акт за установяване годността за приемане на строежа – Констативен акт образец № 15, предаване от **ИЗПЪЛНИТЕЛЯ** на **ВЪЗЛОЖИТЕЛЯ** на документите по чл.8, ал.7 от настоящия договор и положителни становища от специализираните контролни органи за приемане на строежа, **ВЪЗЛОЖИТЕЛЯТ** ще организира изпълнението на дейностите необходими за получаване на Разрешение за ползване на обекта съгласно ЗУТ и Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
  2. Окончателното предаване на обекта се осъществява с подписване на Протокол (Образец 19) за действително извършени окончателни натурални видове СМР/СРР по офертните цени, подписани от страните, придружен със Сертификати за съответствие и декларации за произхода на вложените материали **.**

**VІ. ПРАВА И ЗАДЪЛЖЕНИЯ НА СТРАНИТЕ**

**А. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10. ВЪЗЛОЖИТЕЛЯТ** има право:

* 1. Да проверява изпълнението на този договор по всяко време, относно качеството на изпълнените работи и влаганите материали, по начин, не затрудняващ работата на **ИЗПЪЛНИТЕЛЯ**, като при констатиране на некачествено извършени работи, влагане на некачествени или нестандартни материали или отклонения от проекта, да спира извършването на СМР до отстраняване на нарушението. Подмяната на нестандартните или некачествени материали и отстраняването на нарушенията са за сметка на **ИЗПЪЛНИТЕЛЯ.**
  2. Да откаже заплащането на СМР до представяне от страна на **ИЗПЪЛНИТЕЛЯ** на изисканите от **ВЪЗЛОЖИТЕЛЯ** доказателствени документи за доказване на количеството и качеството им.
  3. Да оказва текущ контрол по изпълнението на работата. Контролът ще се осъществява от определени от **ВЪЗЛОЖИТЕЛЯ** длъжностни лица, които ще подписват от негово име протоколите за извършените констатации, актове и протоколи съгласно Наредба №3.
  4. Да иска от **ИЗПЪЛНИТЕЛЯ** даизпълни възложената работа в срок и без отклонения от поръчката.
  5. Да иска от **ИЗПЪЛНИТЕЛЯ** да му предаде изработените видове работи.
  6. При възникнали дефекти в извършените СМР в периода на гаранционния срок на същите, да изиска дефектите да бъдат отстранени от **ИЗПЪЛНИТЕЛЯ** без допълнително заплащане.
  7. Да изисква от **ИЗПЪЛНИТЕЛЯ** да сключи и да му представи договор за подизпълнение с посочените в офертата му подизпълнители (когато е приложимо).
  8. Да приеме в присъствието на **ИЗПЪЛНИТЕЛЯ** и на подизпълнителя изпълнението на дейност по този договор, за която **ИЗПЪЛНИТЕЛЯТ** е сключил договор за подизпълнение *(важи в случай, че* ***ИЗПЪЛНИТЕЛЯТ*** *е сключил договор за подизпълнение към този договор)*.
  9. Да откаже заплащане на част или на цялото възнаграждение, в случай, че установи неизпълнение на задължението на **ИЗПЪЛНИТЕЛЯ** за сключване и поддържане на застраховката по чл.171, ал.1 от ЗУТ, до отстраняване на нарушението.

**Чл.11. ВЪЗЛОЖИТЕЛЯТ** се задължава:

* 1. Да оказва необходимото съдействие на **ИЗПЪЛНИТЕЛЯ** за изпълнение на възложената му работа, в това число и да предостави на **ИЗПЪЛНИТЕЛЯ** строителната площадка за времето, предвидено за изпълнение на обекта – предмет на настоящия договор, и за реализиране целите по договора.
  2. Да участва със свой представител при приемане на извършените работи на обекта.
  3. Да осигури достъп на **ИЗПЪЛНИТЕЛЯ** до строителната площадка, след преминаване на инструктаж на неговите работници и служители.
  4. Да предаде строителната площадка на **ИЗПЪЛНИТЕЛЯ** с Протокол за откриване на строителна площадка и определяне на строителна линия и ниво (обр. 2 с 2а) съгласно Наредба № 3 от 2003 г. за съставяне на актове и протоколи по време на строителството.
  5. Да заплаща извършените и приети количества работи при условията на настоящия договор.
  6. Да съдейства за изпълнението на договорените работи, като своевременно решава всички технически проблеми, възникнали в процеса на работа, които са от неговата компетенция, както и да проведе своевременно всички административни процедури, предшестващи и обезпечаващи строителството по настоящия договор.
  7. Да приеме в срок изпълнените работи.
  8. Да организира и насрочи комисия за съставяне на Констативен акт обр. 15 след писмено искане на **ИЗПЪЛНИТЕЛЯ**.
  9. Да осигури на **ИЗПЪЛНИТЕЛЯ** достъп до одобрените от него и съгласувани инвестиционни проекти за строежа за ползване по време на строителството и копие на разрешението за строеж.
  10. Да уведомява **ИЗПЪЛНИТЕЛЯ** писмено, чрез Уведомително писмо, при установяване на появили се в гаранционния срок дефекти.
  11. Да предприеме всички необходими мерки за избягване на конфликт на интереси, както и да уведоми незабавно Управляващия орган на програмата относно обстоятелство, което предизвиква или може да предизвика подобен конфликт. Конфликт на интереси е налице, когато за безпристрастното и обективно изпълнение на функциите по договора на което и да е лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице, съгласно чл. 52 от Регламент на Съвета (ЕО, Евратом) 1605/2002 г., относно финансовите разпоредби, приложими за общия бюджет на Европейската общност, изменен с Регламент на Съвета (ЕО, Евратом) № 1995/2006 г.

**Чл.12.(1) ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат, на които възникват:

* 1. Смърт или злополука на което и да било физическо лице.
  2. Загуба или нанесена вреда на каквото и да било имущество, вследствие изпълнение предмета на договора през времетраене на строителството.
  3. При упражняването на правата и задълженията си по Договора **ВЪЗЛОЖИТЕЛЯТ** се представлява от Кмета на Община град Симеоновград или друго лице, за които **ИЗПЪЛНИТЕЛЯТ** е писмено уведомен.
  4. При изпълнение на дейностите по този договор, като представител на **ВЪЗЛОЖИТЕЛЯ** може да действа и лицето, упражняващо **СТРОИТЕЛЕН НАДЗОР**.

**Б. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.13. ИЗПЪЛНИТЕЛЯТ** има право:

**(1)** Да иска от **ВЪЗЛОЖИТЕЛЯ** необходимото съдействие за изпълнение на работата. **(2)** Да получи уговореното по-горе възнаграждение за изпълнената и приета работа. Да иска от **ВЪЗЛОЖИТЕЛЯ** приемане на работата, в случай че е изпълнена точно.

**Чл.14. ИЗПЪЛНИТЕЛЯТ** се задължава:

**(1)** Да изпълни всички дейности по предмета на договора, както и договорените СМР качествено, в обхвата, сроковете по чл.2, както и всички условия посочени в договора и приложенията към него и изискванията на действащите нормативни актове, приложими за тези дейности. Да организира и координира цялостния процес на строителство, в съответствие с:

1. Одобрените инвестиционни проекти;
2. Предложението за изпълнение на поръчката и предложения от него Линеен график и диаграма на работната ръка, които са неразделна част от настоящия договор;
3. Условията и техническите изисквания на документацията и обявлението за обществената поръчка;
4. Закон за устройство на територията, Закона за опазване на околната среда, Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, както и всяка друга нормативна уредба уреждаща безопасни и здравословни условия на труд, противопожарна и аварийна безопасност и безопасност на движението, както и всички други действащи нормативни документи.
   1. Да определи упълномощен свой представител, който да има правата и задълженията да го представлява пред **ВЪЗЛОЖИТЕЛЯ** по изпълнението на настоящия договор, както и при съставяне и подписване на констативни протоколи.
   2. Да влага при строителството качествени материали, конструкции и изделия, отговарящи на изискванията на действащите стандарти и проекта. Материалите се доставят със сертификат за качество и сертификат за произход, доказващи съответствието на доставяните материали с направеното в офертата предложение в процедурата по сключването на настоящия договор и отразени и посочени в Предложението за изпълнение на поръчката, неразделна част от настоящия договор.
   3. Да предоставя на **ВЪЗЛОЖИТЕЛЯ и КОНСУЛТАНТА,** осъществяващ строителния надзор,възможност да извършват контрол по изпълнението на работите на обекта и изпълнява техните разпореждания в съответствие с действащото законодателство.
   4. Да предоставя своевременно исканата от **ВЪЗЛОЖИТЕЛЯ** информация за хода на изпълнение на договора.
   5. Да осигури координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строително – монтажни работи.
   6. Да осигури и поддържа валидна застраховка „Професионална отговорност” съгласно ЗУТ с покритие съответстващо на обема и характера на поръчката за целия период на изпълнение на договора, като представя доказателства за това на **ВЪЗЛОЖИТЕЛЯ**.
   7. Да уведомява **ВЪЗЛОЖИТЕЛЯ** писмено за възникнали въпроси.
   8. Да оформи, съхранява и предоставя, при поискване от представители на **ВЪЗЛОЖИТЕЛЯ** и на специализираните контролни органи, заповедна книга съгласно чл.170, ал.3 от ЗУТ на строежите, съответно подписана и подпечатана от **КОНСУЛТАНТА**, осъществяващ строителен надзор.
   9. Да осигури изискващите се здравословни и безопасни условия на труд при изпълнение на ръководените от него СМР. Щетите, настъпили в резултат от неспазване на това задължение, са изцяло за сметка на **ИЗПЪЛНИТЕЛЯ**.
   10. Да отстрани всички забележки отбелязани в Констативен акт обр. 15.
   11. Да отстранява за своя сметка всички появили се скрити недостатъци и дефекти по негова вина в рамките на гаранционните срокове, като започне ефективното им отстраняване на място в срок от **10 (десет)** календарни дни, в периода на поетия гаранционния срок, констатирани от **ВЪЗЛОЖИТЕЛЯ** на обекта и приемателната комисия.
   12. Да уведомява **ВЪЗЛОЖИТЕЛЯ** за извършени СМР, които подлежат на закриване и чието качество и количество не могат да бъдат установени по–късно. След съставяне на двустранен акт обр.12, **ВЪЗЛОЖИТЕЛЯТ** съвместно със **КОНСУЛТАНТА**, осъществяващ строителния надзор на обекта, ще даде писмено разрешение за закриването им.
   13. Да съставя, оформя и представя необходимите документи за разплащане, отчитащи и доказващи количеството и качеството на извършените СМР/СРР и вложените материали (количествени сметки, протоколи за извършени СМР/СРР, актове по Наредба 3, сертификати за материали подробни ведомости и др.). **ВЪЗЛОЖИТЕЛЯТ** има право да изиска допълнителни документи по негова преценка за нуждите на доказване на количеството и качеството на изпълнените СМР/СРР и вложените материали**.**
   14. **ИЗПЪЛНИТЕЛЯТ** гарантира срочно и безопасно изпълнение на строителните и монтажни работии предвиждаконкретна организация на изпълнение на строителството по частите на строежа и всички основни въпроси, касаещи необходимата технологична последователност, гарантираща завършването му в срок.
   15. **ИЗПЪЛНИТЕЛЯТ** осигурява за своя сметка вода за строителни нужди и временното захранване с електроенергия, и съответната консумация при необходимост.
   16. **ИЗПЪЛНИТЕЛЯТ** носи пълна отговорност за всички действия и/или бездействия на своите подизпълнители (ако има).
   17. **ИЗПЪЛНИТЕЛЯТ** трябва да вземе всички необходими мерки за опазване на околната среда на и извън строителната площадка, както и за недопускане на щети и отрицателно въздействие върху хора и имущество, вследствие замърсяване и др. вредни последици от работите по предмета на договора.
   18. **ИЗПЪЛНИТЕЛЯТ** трябва да ограничи действията на своя персонал и механизация до границите на строителната площадка и до другите допълнителни площи, които могат да му бъдат предоставени временно, след предварително съгласуване с **ВЪЗЛОЖИТЕЛЯ**.
   19. **ИЗПЪЛНИТЕЛЯТ** ще извърши всички работи по строежа в съответствие с одобрените и съгласувани инвестиционни проекти и при точно спазване на указаното в договора и приложенията към него, а също така и при спазване изискванията на всички действащи нормативни актове в Република България, приложими към дейностите по предмета на договора.
   20. За извършването на отделните строителни работи по обекта, **ИЗПЪЛНИТЕЛЯТ** трябва да осигури персонал с необходимата професионална квалификация и правоспособност.
   21. След завършване на всички включени в обхвата на договора работи, **ИЗПЪЛНИТЕЛЯТ** изпраща писмено искане до **ВЪЗЛОЖИТЕЛЯ** за съставяне на Констативен акт обр. 15.
   22. Към съставяне и подписване на Констативен акт обр. 15. се пристъпва при спазване изискванията на Закона за устройство на територията и подзаконовата нормативна уредба. Констативният акт обр.15 да се изготви от **ИЗПЪЛНИТЕЛЯ**.
   23. След подписване на Констативен акт за установяване на годността за приемане на строежа (Констативен акт обр. 15) без забележки, **ИЗПЪЛНИТЕЛЯТ** се задължава да окаже пълно съдействие на **ВЪЗЛОЖИТЕЛЯ** за организиране и изпълнение на необходимите съгласувателни процедури на дейностите, необходими за приемане на строежа с Протокол обр. 16 и за получаване на Разрешение за ползване на обекта съгласно чл.175 ÷ чл.179 от ЗУТ и Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
   24. Да не разгласява пред трети лица факти, обстоятелства, сведения и всяка друга информация, относно дейността на **ВЪЗЛОЖИТЕЛЯ**, които е узнал във връзка или по повод изпълнението на договора, освен в предвидените от закона случаи.
   25. Да отговаря за извършената от подизпълнителите си работа, когато за изпълнението на поръчката е ангажирал подизпълнители, като за своя работа.
   26. Да реагира за настъпили дефекти след издаването на Констативен акт образец № 15 в срок до **3 (три)** календарни дни от съобщаването от **ВЪЗЛОЖИТЕЛЯ**, като отстрани дефектите не по-късно от **10 (десет)** календарни ни от съобщаването.
   27. Да информира **ВЪЗЛОЖИТЕЛЯ** за възникнали проблеми при изпълнението на договора и за предприети мерки за тяхното разрешаване.
   28. Да изпълнява мерките и препоръките, дадени от **ВЪЗЛОЖИТЕЛЯ**.
   29. **ИЗПЪЛНИТЕЛЯТ** и неговите подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международно екологично, социално и трудово право съгласно приложение 10 на ЗОП.
   30. **ИЗПЪЛНИТЕЛЯТ** е длъжен да сключи договор/ договори за подизпълнение с посочените в офертата му подизпълнители в срок от **5 (пет)** дни от сключване на настоящия договор и да предостави копие на договора, заедно с доказателства, че са изпълнени условията по чл.66, ал.2 и 11 от ЗОП на **ВЪЗЛОЖИТЕЯ**.
   31. За изпълнение на дейностите по този договор **ИЗПЪЛНИТЕЛЯТ** се задължава да осигури екип от експерти, посочени в офертата му, отговорен за изпълнение на поръчката.
   32. **ИЗПЪЛНИТЕЛЯТ** няма право да заменя лицата – ключови експерти, посочени в офертата му без предварително писмено съгласие на **ВЪЗЛОЖИТЕЛЯ.**
   33. **ИЗПЪЛНИТЕЛЯТ** може да предложи смяна на ключов експерт в следните случаи:
   34. При смърт на ключовия експерт;
   35. При невъзможност на ключовия експерт да изпълнява възложената му работа повече от **7 (седем) работни дни**;
   36. При лишаване на ключовия експерт от правото да упражнява определена професия или дейност, пряко свързана с дейността му в изпълнението на настоящия договор;
   37. При осъждане на ключовия експерт на лишаване от свобода за умишлено престъпление от общ характер;
   38. При необходимост от замяна на ключовия експерт, поради причини, които не зависят от **ИЗПЪЛНИТЕЛЯ.**
   39. В случаите по ал.41 **ИЗПЪЛНИТЕЛЯТ** уведомява **ВЪЗЛОЖИТЕЛЯ** в писмен вид, като мотивира предложението си за смяна на ключовия експерт и прилага доказателства за наличието на някое от основанията по горната алинея. С уведомлението **ИЗПЪЛНИТЕЛЯТ** предлага експерт, който да замени досегашния ключов експерт, като посочва квалификацията и професионалния му опит и прилага доказателства за това. Новият експерт трябва да притежава квалификация, умения и опит, еквивалентни или по-добри от тези на заменения експерт.
   40. **ВЪЗЛОЖИТЕЛЯТ** може да приеме замяната или мотивирано да откаже предложения експерт. При отказ от страна на **ВЪЗЛОЖИТЕЛЯ** да приеме предложения експерт, **ИЗПЪЛНИТЕЛЯТ** предлага друг експерт, отговарящ на изискванията на **ВЪЗЛОЖИТЕЛЯ** с ново уведомление, което съдържа информацията и доказателствата по ал.41.
   41. В случай, че даден ключов експерт трябва да бъде заменен съгласно ал.41 и са минали повече от **7 (седем) работни дни** преди нов експерт да поеме неговите функции, **ВЪЗЛОЖИТЕЛЯТ** може да поиска от **ИЗПЪЛНИТЕЛЯ** да назначи временен служител до идването на новия експерт, или да предложи приемлив вариант за компенсиране на временното отсъствие на експерт.
   42. След сключване на Договора **ИЗПЪЛНИТЕЛЯТ** се задължава да осигури на Строителната площадка/ Строителния обект ежедневно присъствие на Ръководител на екип - правоспособно лице, което да извършва ръководството на изпълнението на възложените СМР/СРР и отговаря за изпълнение на предписанията, инструкции и/или заповедите на другите участници в строителството и на компетентните органи. Ръководителят на екип е длъжен до приемането на цялостното изпълнение на възложените СМР от **ВЪЗЛОЖИТЕЛЯ** да присъства на Строителната площадка или да бъде на разположение. Освен ако изрично и писмено не е договорено друго, се счита, че Ръководителят на екип е упълномощен да предава и приема обвързващи изявления/декларации за **ИЗПЪЛНИТЕЛЯ**.
   43. **ИЗПЪЛНИТЕЛЯТ** се задължава да осигури Оборудване, което му е необходимо за пълното, точно и качествено изпълнение на Договора, което е подробно описано, в т.ч. по вид, брой, собственост и/или технически характеристики, в Техническото му предложение.
   44. **ИЗПЪЛНИТЕЛЯТ** се задължава да поддържа технически изправно, безопасно и в пълна наличност Оборудването, необходимо за изпълнение на Договора. Ако в резултат на неизпълнение на това задължение се засяга качеството или сроковете на изпълнение на възложените СМР/СРР, **ВЪЗЛОЖИТЕЛЯТ** има право на търси неустойка за неизпълнението му, както и да прекрати едностранно Договора.
   45. **ИЗПЪЛНИТЕЛЯ** има право да извършва промени на Оборудването само ако това не води до съществено изменение на Договора. Всички рискове и разноски във връзка с промяна в Оборудването по предходното изречение са за сметка на **ИЗПЪЛНИТЕЛЯ**. Промените на Оборудването се отразяват в плана за безопасност и здраве.
   46. **ИЗПЪЛНИТЕЛЯТ** е длъжен при извършване на СМР/СРР да опазва подземната и надземната техническа инфраструктура и съоръжения. При нанасяне на щети да ги възстановява за своя сметка в рамките на срока на изпълнението СМР/СРР по настоящия договор.
5. След завършване на обекта, **ИЗПЪЛНИТЕЛЯТ** ще подреди, опише и предаде на **ВЪЗЛОЖИТЕЛЯ** оригиналите на цялата документация за обекта, освен тази която трябва да се съхранява при него, за която **ИЗПЪЛНИТЕЛЯТ** ще направи копия и ще ги предаде на **ВЪЗЛОЖИТЕЛЯ**.
6. **ИЗПЪЛНИТЕЛЯ**Т се задължава да не разпространява по никакъв начин сведения и факти, станали му известни при изпълнение на настоящия договор в срок до една година от датата на изтичане на срока му, а именно: от информационната система на Възложителя; за пропускателния режим; контрола на достъп; видеонаблюдение и противопожарно известяване; физически и софтуерни мерки за сигурност; разположение и контрол на информационните активи;
7. **ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелството, което предизвиква или може да предизвика подобен конфликт;
8. **ИЗПЪЛНИТЕЛЯТ**не може да предприема или да допуска каквито и да са действия или бездействия, които могат да поставят собствените им интереси в конфликт интереси. При възникване на такъв случай, **ИЗПЪЛНИТЕЛЯТ**следва да се въздържи от тези действия или бездействия и да уведоми **ВЪЗЛОЖИТЕЛЯ**. Налице е конфликт на интереси, когато безпристрастното и обективно изпълнение на Изпълнителя или членове на неговия персонал за изпълнение на договора се компрометират по причини, свързани със семейство, чувства, политическа или национална принадлежност, стопански интерес или всякакъв друг интерес, който се споделя от получателя на средства;
9. **ИЗПЪЛНИТЕЛЯТ** е длъжен сам и за своя сметка да осигурява спазване на изискванията на:
   1. Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 31.07.2003 г. за съставяне на актове и протоколи по време на строителството;
   2. Закон за националната стандартизация, Закон за техническите изисквания към продуктите, Наредба за съществените изисквания към строежите и оценяване съответствието на строителните продукти, приета с ПМС №325 от 2006 г.;
   3. Закона за здравословни и безопасни условия на труд /ЗЗБУТ/ и Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.
   4. Закона за управление на отпадъците и Наредба за управление на строителните отпадъци и за влагане на рециклирани строителни материали /ДВ бр. 89 от 13.11.2012 г./.
   5. Наредба № 4 за проектиране, изпълнение и поддържане на строежите в съответствие с изискванията за достъпна среда за населението, включително и за хората с уврежданията.

**VIІ. ГАРАНЦИОНЕН СРОК И ГАРАНЦИЯ ЗА ИЗПЪЛНЕНИЕ**

**Чл.15.(1)** Гаранционните срокове са съгласно посочените в Техническото предложение на **ИЗПЪЛНИТЕЛЯ** и са в съответствие с определеното в чл.20, ал.4 от Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, и съгласно изискванията на **ВЪЗЛОЖИТЕЛЯ**.

1. **Гаранционен срок на извършените СМР:.................. (словом ..............................................) години.**
2. **ИЗПЪЛНИТЕЛЯТ** се задължава да отстранява за своя сметка скритите недостатъци и появилите се впоследствие дефекти в гаранционните срокове съгласно своето предложение във връзка с Наредба №2 от 31.07.2003 година за въвеждане в експлоатация на строежите в Република България и минималните гаранционни срокове за изпълнение строителни и монтажни работи, съоръжения и строителни обекти.
3. Гаранционните срокове започват да текат от датата на издаване на Разрешение за ползване.
4. Всички дефекти, възникнали преди края на гаранционните срокове се констатират с протокол, съставен и подписан от представители на **ВЪЗЛОЖИТЕЛЯ**. Този протокол незабавно се изпраща на **ИЗПЪЛНИТЕЛЯ** с указан срок за отстраняване на дефекта.
5. За проявилите се в гаранционните срокове дефекти **ВЪЗЛОЖИТЕЛЯ** уведомява писмено **ИЗПЪЛНИТЕЛЯ**. В срок до **3(три)** календарни дни, от получаването на уведомление, същият е длъжен да започне работа за отстраняване на дефектите и да ги отстрани в срок до **10 (десет) календарни дни**. Гаранционният срок спира да тече, за времето, когато се извършват работите по отстраняване на дефектите.
6. При проявени дефекти, преди края на гаранционните срокове, в резултат на вложени некачествени материали, доставени от **ИЗПЪЛНИТЕЛЯ** или некачествено извършени работи от **ИЗПЪЛНИТЕЛЯ**, същият ще ги отстрани за своя сметка в срок, определен от **ВЪЗЛОЖИТЕЛЯ**. В случай, че **ИЗПЪЛНИТЕЛЯТ** не стори това, **ВЪЗЛОЖИТЕЛЯТ** може да ги отстрани за сметка на **ИЗПЪЛНИТЕЛЯ**, удовлетворявайки вземането си чрез упражняване на правата си по гаранцията по чл.16, от договора.

**Чл.16.(1)ИЗПЪЛНИТЕЛЯТ** при подписване на договора следва да представи документ за внесена Гаранцията за добро изпълнение в размер на **5% (пет процента)** от стойността на договора без ДДС, изчислена на база *Ценовото предложение на Изпълнителя*, или сума в размер на **…………… лв.** /словом: **……………………… лв./** в една от следните форми:

1. **Парична сума**, преведена по банков път по сметката на **ВЪЗЛОЖИТЕЛЯ,** както следва: **Банка ДСК- АД, клон Димитровград , сметка IBAN BG16STSA 93003300701640, банков код STSABGSF.**
2. **Банкова гаранция,** следва да отговаря на следните изисквания:
   1. Гаранцията трябва да бъде безусловна, неотменима, с възможност да се усвои изцяло или частично в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при писмено искане от ВЪЗЛОЖИТЕЛЯТ, в случай че ИЗПЪЛНИТЕЛЯТ не е изпълнил някое от задълженията си по договора;
   2. Срок на валидност както следва: не по-малко от **30 (тридесет)** календарни дни след издаване на Разрешение за ползване.
3. **Застраховка**, която обезпечава изпълнението чрез покритие на отговорността на **ИЗПЪЛНИТЕЛЯ**, то застраховката следва да отговаря на следните изисквания:
   1. Застрахователната сума следва да бъде равна на **5% (пет процента)** от стойността на договора без ДДС;
   2. Срок на валидност на застраховката е както следва: не по-малко от **30 (тридесет)** календарни дни след издаване на Разрешение за ползване.
   3. застраховката трябва да бъде сключена за конкретния договор и в полза на Община град Симеоновград;
   4. застрахователната премия трябва да е платима еднократно.
4. Разходите по откриването на паричната сума, банковата гаранция или застраховката са за сметка на **ИЗПЪЛНИТЕЛЯ**, а разходите по евентуалното им усвояване за сметка на **ВЪЗЛОЖИТЕЛЯ.**
5. В случай че поради каквато да е причина срокът за изпълнение на възложените СМР/СРР бъде удължен, респ. при удължаване на периода на задържане на Гаранцията за изпълнение, както и при наличие на висящо производство по възникнал спор между страните, **ИЗПЪЛНИТЕЛЯТ** се задължава да удължи съответно срока на действие на представената Гаранция за изпълнение (банкова гаранция или застраховка) и да представи на **ВЪЗЛОЖИТЕЛЯ** съответната удължена Гаранция за изпълнение в оригинал не по-късно от **30 (тридесет)** календарни дни преди изтичане на срока на първоначалната Гаранция за изпълнение.
6. В случай че **ИЗПЪЛНИТЕЛЯТ** не представи Гаранция за изпълнение за удължения период в срока по ал.3 **ВЪЗЛОЖИТЕЛЯТ** има право да усвои (предяви за плащане) пълната сума по Гаранцията за изпълнение, с която разполага, и да задържи получената парична сума, която ще служи като обезпечение за изпълнение на задълженията на **ИЗПЪЛНИТЕЛЯ**.
7. **ВЪЗЛОЖИТЕЛЯТ** има право да задържи гаранцията за изпълнение при условията на чл.21 и чл.22, като при дължими неустойки и/или удръжки по отношение на плащане към **ИЗПЪЛНИТЕЛЯ, ВЪЗЛОЖИТЕЛЯТ** може да се удовлетвори от така предоставената гаранция за изпълнение.
8. Освобождаването на гаранцията за изпълнение не отменя задълженията на **ИЗПЪЛНИТЕЛЯ** по отстраняване на констатирани дефекти в гаранционните срокове, вследствие на некачествено изпълнени СМР/СРР и вложени некачествени материали.

**VIIІ. ОТГОВОРНОСТ ЗА НЕИЗПЪЛНЕНИЕ, САНКЦИИ И НЕУСТОЙКИ**

**Чл.17. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл.18.** Всички щети и пропуснати ползи, понесени от **ВЪЗЛОЖИТЕЛЯ**, вследствие на грешки, недостатъци и пропуски, некачествено строителство и материали, и неспазване на сроковете от страна на **ИЗПЪЛНИТЕЛЯ**, са за сметка на **ИЗПЪЛНИТЕЛЯ.**

**Чл.19.(1)** При неспазване на сроковете по настоящия договор **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % от общата стойност на обекта за всеки просрочен ден, но не повече от 20% от стойността на договора.

1. Налагането на неустойки не освобождава **ИЗПЪЛНИТЕЛЯ** от други отговорности съгласно нормативната уредба и настоящия договор.
2. При частично неизпълнение на възложената работа, **ИЗПЪЛНИТЕЛЯТ** дължи неустойка в размер на стойността на неизпълнените работи ведно с 20 % от общата стойност на договора.
3. В останалите случаи на неизпълнение на задълженията по настоящия договор **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 20 % от стойността на договора.
4. Сумата по неустойките се удържа от **ВЪЗЛОЖИТЕЛЯ** от плащанията по договора.
5. Неустойки по този договор се дължат независимо от неговото разваляне или прекратяване.

**Чл.20.(1)** Наложените глобиот държавните институции за установени нарушения по вина на **ИЗПЪЛНИТЕЛЯ** във връзка с изпълнението на договора са за сметка на **ИЗПЪЛНИТЕЛЯ**.

**(2)** Всички вреди, нанесени на други участници в строителния процес или на трети лица при изпълнение на строителството по вина на **ИЗПЪЛНИТЕЛЯ**, се заплащат от него.

**Чл.21.** При не отстраняване на появилите се дефекти **ИЗПЪЛНИТЕЛЯТ** дължи на **ВЪЗЛОЖИТЕЛЯ** направените разходи за отстраняването им, както и претърпените щети и пропуснати ползи.

**Чл.22.** При едностранно неизпълнение от страна на **ИЗПЪЛНИТЕЛЯ**, **ВЪЗЛОЖИТЕЛЯТ** задържа гаранцията за изпълнение.

**Чл.23**. **(1)** При неточно или некачествено изпълнение, **ИЗПЪЛНИТЕЛЯТ** дължи на **ВЪЗЛОЖИТЕЛЯ**, освен отстраняване на недостатъците, и неустойка в размер **20% (двадесет процента)** от стойността на разходите, необходими за отстраняване на неточното или некачествено изпълнение.

**(2)** Страните запазват правото си да търсят обезщетение за вреди и пропуснати ползи по общия ред, ако тяхната стойност е по – голяма от изплатените неустойки по реда на този договор.

**VІІI. ЗАСТРАХОВАНЕ И ОБЕЗЩЕТЕНИЯ.**

**Чл.24.(1) ИЗПЪЛНИТЕЛЯТ** носи пълна отговорност за изпълняваните от него и подизпълнителите му (ако има такива) дейности от датата на подписване на договора, до деня на изтичане на гаранционните срокове за строежа. В случай на повреди и щети поради някаква причина, възникнали при изпълнение на работи по строежа, или при части от тях, или на неговата механизация, **ИЗПЪЛНИТЕЛЯТ** ще ги отстрани за своя сметка.

1. **ИЗПЪЛНИТЕЛЯТ** е отговорен за застраховането на неговите подизпълнители в съответствие с този раздел.
2. **ИЗПЪЛНИТЕЛЯТ** е отговорен за всички застраховки и обезщетения по отношение на своя персонал и собственост.

**IХ. НЕПРЕДВИДЕНИ ОБСТОЯТЕЛСТВА**

**Чл.25.(1)** Страните по договора не дължат обезщетение за претърпени вреди и пропуснати ползи, ако те са причинени в резултат на непредвидени обстоятелства. Ако длъжникът е бил в забава, той не може да се позовава на непредвидени обстоятелства.

1. Непредвиденo обстоятелствo по смисъла на този Договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на Договора, което прави изпълнението му невъзможно. Не представлява непредвидено обстоятелство събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на **ВЪЗЛОЖИТЕЛЯ**.
2. Страната, която не може да изпълни задължението си поради непредвидени обстоятелства, е длъжна в **3 (три)** дневен срок от настъпването й да уведоми другата страна, в какво се състоят непредвидените обстоятелства и какви са възможните последици от тях. При не уведомяване в срок съответната страна дължи обезщетение за вреди.
3. Не са налице непредвидени обстоятелства, ако съответното събитие е вследствие на не-положена грижа от страна на **ИЗПЪЛНИТЕЛЯ** или на **ВЪЗЛОЖИТЕЛЯ.**
4. Ако непредвиденo обстоятелствo, продължи повече от **30 (тридесет)** дни и няма признаци за скорошното преустановяване, всяка от страните може да прекрати за в бъдеще договора, като писмено уведоми другата страна.

**X. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.26.(1)** Действието на настоящия договор се прекратява при наличие на някоя от следните хипотези:

1. С изтичане срока на изпълнение, определен в Раздел ІІ и изтичане на гаранционните срокове.
2. По взаимно съгласие на страните, изразено в писмена форма.
3. При настъпване на обективна невъзможност за изпълнение на възложената поръчка.
4. Когато се установи, че **ИЗПЪЛНИТЕЛЯ** използва подизпълнител, без да е декларирал това в офертата си, или използва подизпълнител, който е различен от този, посочен в офертата му.
5. Когато след започване на работа, и на всеки последващ етап от изпълнението на обекта, се установи, че:

* се установи отклонение от приложения линеен график;
* се установят други отклонения от предвидените в договора ангажименти;
  1. С **10 (десет)** дневнописмено предизвестие от страна на **ВЪЗЛОЖИТЕЛЯ** при системно неизпълнение или лошо изпълнение на **ИЗПЪЛНИТЕЛЯ.**
  2. В други случаи предвидени в закон.
  3. **ВЪЗЛОЖИТЕЛЯТ** има право да прекрати договора без предизвестие:
  4. В случаите по чл.118, ал.1, т.2 или т.3 от ЗОП, в тези случаи **ВЪЗЛОЖИТЕЛЯТ** не дължи обезщетения за претърпените вреди от прекратяването на договора.
  5. Когато **ИЗПЪЛНИТЕЛЯТ**, премине в ликвидация или бъде започнато производство по обявяването му в несъстоятелност.
  6. При прекратяване на договора:
  7. **ИЗПЪЛНИТЕЛЯТ** предава на **ВЪЗЛОЖИТЕЛЯ** всички заплатени от него материали и всички съставени до момента на прекратяването протоколи, актове, сертификати и др.
  8. **ВЪЗЛОЖИТЕЛЯТ** заплаща изпълнените до прекратяването на договора работи, при условията на договора.

**XI. ПОДИЗПЪЛНИТЕЛИ. СКЛЮЧВАНЕ НА ДОГОВОР С ОБЯВЕНИ ПОДИЗПЪЛНИТЕЛИ**

**Чл.27.ИЗПЪЛНИТЕЛЯТ** сключва договор за подизпълнение с подизпълнителя/те, посочен/и в Офертата му за изпълнение на обществена поръчка. Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на Договора. **ИЗПЪЛНИТЕЛЯТ** се задължава да обезпечи спазването на изискванията на Договора при изпълнението на възложените СМР/СРР от подизпълнителите. За действията на подизпълнителите **ИЗПЪЛНИТЕЛЯТ** отговаря пред **ВЪЗЛОЖИТЕЛЯ** като за свои действия.

**Чл.28.(1)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(2)** Не е нарушение на забраната по ал.1 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от Договора, съответно от договора за подизпълнение.

**Задължение за представяне на сключени с подизпълнители договори**

**Чл.29.** След влизане в сила на Договора и преди започване на изпълнението на възложените СМР/СРР **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за имената, данните за контакт и представителите на подизпълнителите. В срок до **3 (три)** календарни дни от сключването на Договора за подизпълнение **ИЗПЪЛНИТЕЛЯТ** изпраща копие на договора на **ВЪЗЛОЖИТЕЛЯ** заедно с всички документи, които доказват изпълнението на условията по чл.66, ал.2 и 11 ЗОП и чл.3, т.8 ЗИФОДРЮПДРСТЛТДС.

**Чл.30.(1)** Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща цената на извършените от подизпълнителя СМР/СРР директно на подизпълнителя.

1. В случаите по ал.1 плащанията се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в **15-дневен** срок от получаването му. Към искането **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.
2. **ВЪЗЛОЖИТЕЛЯТ** има право да откаже плащане по ал.2, когато искането за плащане е оспорено, до момента на отстраняване на причината за отказа.

**Чл.31.(1)** Замяна или включване на подизпълнител по време на изпълнение на възложените СМР/СРР се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата за обществената поръчка.
2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**(2)** При замяна или включване на подизпълнител **ИЗПЪЛНИТЕЛЯТ** представя на **ВЪЗЛОЖИТЕЛЯ** в срок от **3 (три)** дни копие от допълнителното споразумение и всички документи, които доказват изпълнението на условията по ал.1.

**Чл.32.ИЗПЪЛНИТЕЛЯТ** е длъжен да прекрати договор за подизпълнение, ако по време на изпълнението му възникне обстоятелство по чл.54, ал.1 и чл.55, ал.1, т.1 ЗОП и обстоятелство по чл.3, т.8 ЗИФОДРЮПДРСТЛТДС и за което не се прилага изключение по чл.4 от същия закон, както и при нарушаване на забрана по чл.75, ал.3 ППЗОП в 14-дневен срок от узнаването. В тези случаи **ИЗПЪЛНИТЕЛЯТ** може да сключи нов договор за подизпълнение при спазване на условията и изискванията на чл.66, ал.2 и 11 ЗОП и чл.3, т.8

ЗИФОДРЮПДРСТЛТДС.

**ХІI. ЗАКЛЮЧИТЕЛНИ РАЗПОРЕДБИ**

**Чл.33.** Всяка кореспонденция до **ВЪЗЛОЖИТЕЛЯ** се извършва в писмена форма и се завежда в деловодството на Община Симеоновград.

**Чл.34.** Писмена кореспонденция на **ВЪЗЛОЖИТЕЛЯ** до **ИЗПЪЛНИТЕЛЯ** се връчва лично или се изпраща с препоръчано писмо с обратна разписка, по куриер, факс или електронна поща с електронен подпис, като **ИЗПЪЛНИТЕЛЯ** се счита за уведомен, независимо кой от начините за уведомяване е използван.

**Чл.35.** Независимо от клаузите на настоящия договор при определяне или възникване на нови правила от финансиращия орган, установени в негови документи, същите имат предимство пред клаузите на настоящия договор и се изпълняват по този ред. По реда на тази разпоредба не може да се променя предмета на договора. Изменението става по реда на чл.116 от ЗОП. Всички допълнителни споразумения към настоящия договор се считат за неразделна част от него.

**Чл.36.** Страните по настоящия договор се задължават да не преотстъпват на трети лица информация, получена при или по повод сключването или изпълнението на договора.

**Чл.37.** При възникване на спорове във връзка с тълкуването и изпълнението на договора, страните полагат усилия за доброволното им уреждане по взаимно споразумение. При не постигане на съгласие всяка от страните може да отнесе спора пред съответните компетентни органи.

**Чл.38.** При възникване на разногласия относно възникналите дефекти и технически проблеми е меродавно становището на строителния надзор или ДНСК**.**

**Чл.39.** В случай на противоречие между каквито и да било уговорки между страните и влезли в сила нормативни актове, приложими към предмета на договора, тези уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между страните.

**Чл.40.** Нищожността на някоя клауза от договора или на допълнително уговорени условия, не води до нищожност на други клаузи или на договора като цяло.

**Чл.41.** Настоящия договор не може да бъде променян или допълван освен по изключение при спазване условията на ЗОП.Всички допълнително възникнали въпроси след подписването на договора и свързани с неговото изпълнение ще се решават от двете страни в духа на добрата воля с двустранни писмени споразумения, които не могат да променят или допълват елементите на договора в нарушение на чл. 116 от ЗОП изречение първо на настоящия член от договора.

**Чл.42.** За всички неуредени в този договор въпроси се прилага действащото в Република България законодателство.

**Чл.43.** Неразделна част от настоящия договор са следните приложения:

1. Описание и Техническа спецификация на Възложителя – *Приложение №1*
2. Техническо предложение на Изпълнителя и приложенията към него - *Приложение №2;* 
   1. Подробен линеен график за изпълнение на предвидените дейности с приложена диаграма на работната ръка;
3. Ценово предложение на Изпълнителя и приложенията към него – *Приложение №3:*

Настоящият договор се изготви и подписа в **2** (**два)** еднообразни екземпляра – **1(един)** за **ВЪЗЛОЖИТЕЛЯ** и **1 (един)** за **ИЗПЪЛНИТЕЛЯ**.

**ВЪЗЛОЖИТЕЛ: ………………….. ИЗПЪЛНИТЕЛ: ……………………**

**МИЛЕНА РАНГЕЛОВА …………………….**

***Кмет на Община Симеоновград***

**ГЛ. СЧЕТОВОДИТЕЛ: …………………………………..**

**АНТОАНЕТА ТРИФОНОВА**